Φρεντ Γουάρντ: Πέθανε σε ηλικία 79 ετών ο βετεράνος ηθοποιός - e-press.gr\nΑρχική Κόσμος Φρεντ Γουάρντ: Πέθανε σε ηλικία 79 ετών ο βετεράνος ηθοποιός\nΦρεντ Γουάρντ: Πέθανε σε ηλικία 79 ετών ο βετεράνος ηθοποιός\nTην τελευταία του πνοή σε ηλικία 79 ετών άφησε ο βετεράνος ηθοποιός, Φρεντ Γουάρντ, αφήνοντας πίσω του σημαντική παρακαταθήκη με τις εμφανίσεις του σε ταινίες των δεκαετιών του ’70 και του ’80.\nΤην είδηση ανακοίνωσε ο εκπρόσωπός του χωρίς να κάνει γνωστές τις συνθήκες ή τα αίτια του θανάτου του παρά μόνο ότι επιθυμία του εκλιπόντος ήταν να πραγματοποιηθούν δωρεές στο Κέντρο Χρόνιας Τραυματικής Εγκεφαλοπάθειας του Πανεπιστημίου της Βοστώνης.\nΟ Φρεντ Γουάρντ γεννήθηκε στο Σαν Ντιέγκο και αρχικά έγινε μέλος της πολεμικής αεροπορίας. Γρήγορα τον κέρδισε η υποκριτική και τελικά έκανε καριέρα στον κινηματογράφο και την τηλεόραση.\nΈγινε ευρύτερα γνωστός από τους ρόλους του στις ταινίες «The Right Stuff», «Tremors» και «Short Cuts».\nΗ πρώτη του εμφάνιση ήταν στην τηλεταινία του Ρομπέρτο Ροσελίνι, το 1974 για τον Ντεκάρτ.\nΣτην ιστορία έμεινε περισσότερο γνωστός ως «ληστής τραπεζών», λόγω του ρόλου του δραπέτη, Τζον Άγκλιν.\nΆλλες ταινίες που έπαιξε ήταν το «Southern Comfort», το «Uncommon Valor» και το «The Right Stuff».\nΤα τελευταία χρόνια ασχολήθηκε πολύ με τη ζωγραφική.\nΆφησε πίσω την επί 27 έτη σύζυγό του Μαρί – Φρανς, και έναν γιο.\nΕπόμενο άρθροΔολοφονία 40χρονου στη Χίο – Μαχαιρώθηκε στο στήθος


Υδρογεωλογικές - Γεωφυσικές Μελέτες για Δήμους και Κοινότητες.\nΣτην ανάρτηση αυτή περιλαμβάνονται διάφορες μικρές υδρογεωλογικές - γεωφυσικές μελέτες, που εκπόνησα στο παρελθόν, για λογαριασμό διαφόρων Δήμων και Κοινοτήτων. Συνήθως το ζητούμενο ήταν ο προσδιορισμός θέσεων για την ανόρυξη νέων γεωτρήσεων.\nΣε όλες τις μελέτες περιλαμβάνεται και συνοπτική περιγραφή της στρωματογραφίας και της τεκτονικής της περιοχής της κάθε μελέτης, που έγινε με βάση τα βιβλιογραφικά στοιχεία που υπήρχαν την εποχή εκείνη, σε συνδυασμό με τις δικές μου υπαίθριες παρατηρήσεις.\nΣήμερα, η στρωματογραφία και η τεκτονική της Ελλάδας τείνουν να αναθεωρηθούν. Στην Κρήτη, η σημαντικότερη μεταβολή αφορά την σχέση του Νεογενούς και των ασβεστόλιθων της Τρίπολης.\nΣτις παλαιότερες μελέτες (όπως και στις αναφερόμενες εδώ υδρογεωλογικές - γεωφυσικές μελέτες) δεχόμουν ότι οι ασβεστόλιθοι της Τρίπολης βρίσκονταν κάτω από το Νεογενές. Αυτό, όμως, στην πορεία των ερευνών μου αποδείχθηκε λάθος. Στην πραγματικότητα, οι ασβεστόλιθοι της Τρίπολης βρίσκονται επωθημένοι επί των σχηματισμών του Νεογενούς. Έτσι, ως προς το σημείο αυτό (που είναι πολύ σημαντικό) οι αναφερόμενες εδώ μελέτες πρέπει να αναθεωρηθούν και να αλλάξει η στρωματογραφική ερμηνεία των γεωφυσικών διασκοπήσεων.\nΗ παραπάνω εξέλιξη δεν πρέπει να θεωρηθεί ότι μειώνει την αξία των γεωηλεκτρικών διασκοπήσεων, που εκτελέσθηκαν. Αυτές, ως δεδομένα επί τόπου μετρήσεων, εξακολουθούν να είναι έγκυρες και να ισχύουν.\nΗ σημαντικότερη μεταβολή που επέρχεται στην ερμηνεία των γεωηλεκτρικών διασκοπήσεων είναι ότι κάτω από το Νεογενές δεν πρέπει να αναμένεται η ύπαρξη ασβεστόλιθων της Τρίπολης, αλλά μόνο η ύπαρξη φυλλιτών ή φλύσχου. Επομένως, στρώματα μεγάλης ειδικής αντίστασης, που εντοπίζονται κάτω από μάργες του Νεογενούς, δεν αντιστοιχούν σε ασβεστόλιθους της Τρίπολης, αλλά πιθανότατα σε μολασσικά κροκαλοπαγή ή μαργαϊκούς ασβεστόλιθους του Μεσσηνίου.\nΠαρακάτω παρατίθενται οι μελέτες που εκπόνησα, ανά Κοινότητα, στην αρχική τους μορφή.\nΑΥΓΕΝΙΚΗ - 1\nΑΥΓΕΝΙΚΗ - 2\nΑΥΓΕΝΙΚΗ - 3\nΑΥΓΕΝΙΚΗ - 4\nΔΑΦΝΕΣ - 1\nΔΑΦΝΕΣ - 2\nΕΠΑΝΩ ΒΑΘΕΙΑ - 1\nΕΠΑΝΩ ΒΑΘΕΙΑ - 2\nΗΡΑΚΛΕΙΟ - 1\nΗΡΑΚΛΕΙΟ - 2 (ΚΑΣΤΕΛΛΙ - ΤΥΛΙΣΟΣ)\nΗΡΑΚΛΕΙΟ - 3 (ΤΥΛΙΣΟΣ)\nΚΑΛΟ ΧΩΡΙΟ - 1\nΚΑΛΟ ΧΩΡΙΟ - 2\nΚΑΣΤΕΛΛΙ - 1\nΚΑΣΤΕΛΛΙ - 2\nΠΕΤΡΟΚΕΦΑΛΟ - 1\nΠΕΤΡΟΚΕΦΑΛΟ - 2\nΑναρτήθηκε από ΚΑΡΟΛΟΣ ΜΠΕΖΕΣ - KAROLOS BEZES στις 12:33 π.μ. 0 σχόλια\nΕτικέτες Γεωηλεκτρικές Διασκοπήσεις, Νομός Ηρακλείου, Υδρογεωλογία, Υδρογεωλογική Μελέτη\nΗ πηγή του Αλμυρού Ηρακλείου Κρήτης.\nΥΔΡΟΓΕΩΛΟΓΙΚΗ ΕΡΕΥΝΑ ΤΗΣ ΠΗΓΗΣ ΤΟΥ ΑΛΜΥΡΟΥ ΗΡΑΚΛΕΙΟΥ ΚΡΗΤΗΣ\nΚΑΙ ΤΗΣ ΕΥΡΥΤΕΡΗΣ ΠΕΡΙΟΧΗΣ ΤΥΛΙΣΟΥ.\nΗ υδρογεωλογία της Κρήτης με απασχόλησε επαγγελματικά από το 1976, όταν άρχισα να εργάζομαι στο ΙΓΜΕ, στο έργο του Αγίου Νικολάου, με αφορμή την μελέτη της υφάλμυρης καρστικής πηγής του Αλμυρού Αγίου Νικολάου. Αργότερα, το 1979, με πρωτοβουλία μου, το ΙΓΜΕ επεξέτεινε τις δραστηριότητές του στο Ηράκλειο με στόχο την μελέτη της πηγής του Αλμυρού Ηρακλείου. Στα επόμενα χρόνια η υδρογεωλογική έρευνα επεκτάθηκε και στο Ρέθυμνο και στα Χανιά, με στόχο την μελέτη όλων των μεγάλων καρστικών πηγών των Λευκών Ορέων. Όπως γίνεται εύκολα αντιληπτό, ο κύριος στόχος των ερευνών μου ήταν η μελέτη των καρστικών συστημάτων και ιδιαίτερα αυτών που παρουσιάζουν φαινόμενα υφαλμύρυνσης.\nΤο 1979, το Υπουργείο Γεωργίας ολοκλήρωνε την κατασκευή ενός φράγματος στον Αλμυρό του Ηρακλείου και ξεκινούσε την εκτέλεση πειραμάτων ανύψωσης της στάθμης, με στόχο τον περιορισμό της υφαλμύρυνσης της πηγής. Σύμφωνα με τις υφιστάμενες, τότε, υδρογεωλογικές μελέτες, μια ανύψωση της στάθμης εξόδου της πηγής στο απόλυτο υψόμετρο των 10 m θα ήταν δυνατόν να παρεμποδίσει την υφαλμύρυνση. Όπως είναι γνωστό, το πείραμα απέτυχε και το έργο εγκαταλείφθηκε.\nΠαρά την αποτυχία του πειράματος, την εποχή εκείνη έκρινα, ότι το ΙΓΜΕ, χάρη στις εμπειρίες που είχε αποκτήσει στο έργο του Αλμυρού Αγίου Νικολάου Κρήτης, θα ήταν δυνατόν να συμβάλλει στην διευκρίνιση του μηχανισμού της λειτουργίας της πηγής του Αλμυρού Ηρακλείου, εφαρμόζοντας διαφορετική μεθοδολογία, απ' ότι το Υπουργείο Γεωργίας.\nΠιο συγκεκριμένα, είχα την άποψη, ότι έπρεπε να διερευνηθεί η διανομή των φορτίων στο εσωτερικό του υδροφόρου ορίζοντα, που τροφοδοτεί την πηγή, δηλαδή να υπάρξουν συστηματικές μετρήσεις της στάθμης στις γεωτρήσεις που βρίσκονταν νότια μέχρι του χωριού Τύλισος και δυτικά μέχρι του χωριού Δοξαρό. Ο επιδιωκόμενος στόχος ήταν να προσδιορισθεί η ακριβής σχέση που υφίσταται μεταξύ της στάθμης του υδροφόρου ορίζοντα και της παροχής ή του χημισμού της πηγής. Διότι είναι γνωστό, ότι μεταξύ μιας πηγής και του υδροφόρου ορίζοντα που την τροφοδοτεί, υπάρχει στενή σχέση. Πιο συγκεκριμένα, διάφορες ιδιότητες της πηγής - όπως η παροχή, η στάθμη, η θερμοκρασία και η αλατότητα - σχετίζονται στενά με τα φορτία του υδροφόρου ορίζοντα. Την σχετική μεθοδολογία είχα ήδη επινοήσει και εφαρμόσει στην μελέτη του Αλμυρού Αγίου Νικολάου, σε υδρογεωλογικό και μαθηματικό επίπεδο.\nΤα στοιχεία που συγκεντρώθηκαν από το ΙΓΜΕ, στην περίοδο 1979 - 1981, έδειχναν ότι μεταξύ της στάθμης των γεωτρήσεων στην περιοχή της Τυλίσου, και της παροχής ή του χημισμού της πηγής δεν υπήρχε άμεση συσχέτιση. Δηλαδή, υπήρχαν περιπτώσεις, κατά τις οποίες στην πηγή εμφανίζονταν απότομες μεταβολές της παροχής, ενώ στο σύνολο του υδροφόρου ορίζοντα της Τυλίσου τα φορτία παρέμεναν αμετάβλητα. Αυτό σήμαινε, προφανώς, ότι ο υδροφόρος ορίζοντας της Τυλίσου ήταν ανεξάρτητος και δεν επικοινωνούσε, τουλάχιστον άμεσα, με την κύρια ζώνη τροφοδοσίας της πηγής του Αλμυρού. Επομένως, η ζώνη της κύριας τροφοδοσίας θα έπρεπε να αναζητηθεί, πλέον, βορειότερα, στο ύψωμα της Κέρης και στο φαράγγι των Λινοπεραμάτων. Επίσης έπρεπε να εξετασθεί και η περίπτωση η ζώνη τροφοδοσίας να βρίσκεται πολύ βαθύτερα και να μην είχε εντοπισθεί από τις γεωτρήσεις.\nΓια να διερευνηθεί αυτό το θέμα, επεξέτεινα τις έρευνές μας προς τα δυτικά, στις περιοχές των χωριών Φόδελε, Δοξαρό και Μπαλί. Στην τελευταία περιοχή ήταν γνωστό ότι εμφανίζονταν, κατά την χειμερινή περίοδο, μεγάλες υποθαλάσσιες πηγές, οι οποίες εξαφανίζονταν το καλοκαίρι.\nΤον Οκτώβριο 1981, με την βοήθεια ερασιτεχνών δυτών, ανακάλυψα ότι οι υποθαλάσσιες πηγές του Μπαλίου είχαν αμφίδρομη λειτουργία και ότι για μεγάλο διάστημα του έτους (κατά την διάρκεια του θέρους) λειτουργούν σαν εσταβέλλες, δηλαδή αναρροφούν θαλάσσιο νερό.\nΤότε, αντιλήφθηκα, ότι η υφαλμύρυνση της πηγής του Αλμυρού Ηρακλείου ήταν δυνατόν να οφείλεται στο θαλασσινό νερό που αναρροφάται από τις εσταβέλλες του Μπαλίου. Φυσικά, ένα τέτοιο ενδεχόμενο άξιζε, κατά την γνώμη μου, να ερευνηθεί και προφανώς η καταλληλότερη μεθοδολογία ήταν η διάνοιξη ερευνητικών γεωτρήσεων στην ενδιάμεση περιοχή μεταξύ Μπαλίου και Αλμυρού. Είχα την πεποίθηση, ότι ένα τέτοιο ερευνητικό πρόγραμμα μπορούσε να αναληφθεί από το ΙΓΜΕ, κατά τα πρότυπα του έργου του Αγίου. Νικολάου, όπου είχαν ήδη κατασκευασθεί περί τις 20 γεωτρήσεις. Δυστυχώς το ερευνητικό αυτό έργο αυτό δεν ξεκίνησε ποτέ.\nΜετά το 1982, παραιτήθηκα και αποχώρησα από το ΙΓΜΕ και την ίδια χρονιά εγκαταστάθηκα μόνιμα στο Ηράκλειο, όπου ίδρυσα ιδιωτικό γραφείο μελετών. Έτσι, εκτός από την εκπόνηση υδρογεωλογικών μελετών για πολλούς τοπικούς φορείς, είχα την δυνατότητα να συνεχίσω να ασχολούμαι με την συλλογή στοιχείων για τον Αλμυρό του Ηρακλείου. Ο βασικός στόχος μου ήταν η ερμηνεία του μηχανισμού υφαλμύρυνσης της πηγής του Αλμυρού και τελικώς η κατασκευή ενός μαθηματικού μοντέλου βροχής - παροχής - χλωριόντων, με την βοήθεια του οποίου θα ήταν δυνατόν να διερευνηθεί ή και να αποδειχθεί η σχέση Μπαλίου - Αλμυρού.\nΤο 1983 και 1985 παρουσίασα δύο ανακοινώσεις σε επιστημονικά συνέδρια με τα αποτελέσματα των μέχρι τότε ερευνών μου.\nΣτην πρώτη ανακοίνωση προσδιόρισα τις σχέσεις που συνδέουν την στάθμη, την παροχή και την αλατότητα στην πηγή του Αλμυρού και υπολόγισα ότι για να γίνει γλυκό το νερό της πηγής απαιτείται ανύψωση της στάθμης εξόδου της πηγής στο επίπεδο των 27 μ. πάνω από την θάλασσα.\nΤο πλήρες κείμενο της πρώτης ανακοίνωσης παρατίθεται στον εξής σύνδεσμο:\nΣτην δεύτερη ανακοίνωση παρουσίασα την εφαρμογή του μοντέλου βροχής - απορροής BEMER, με ημερήσια δεδομένα, στην πηγή του Αλμυρού. Υπολόγισα ότι η έκταση της λεκάνης τροφοδοσίας του Αλμυρού ανέρχεται σε 200 τετ.χλμ.\nΕπίσης, στην ίδια ανακοίνωση, αναφέρθηκα στην πιθανή υδρογεωλογική σχέση που υφίσταται μεταξύ των υποθαλάσσιων πηγών του Μπαλίου και της πηγής του Αλμυρού. Υπολόγισα, ότι υπό συνθήκες ηρεμίας (απουσία βροχοπτώσεων, περίοδος κανονικής στείρευσης), η υφαλμύρυνση συμβαίνει όταν η παροχή του Αλμυρού πέσει κάτω από 8,7 κ.μ./δλπ. Τον χειμώνα, όταν η παροχή της πηγής είναι μεγαλύτερη από αυτήν την τιμή, τα φορτία στο εσωτερικό του υδροφόρου ορίζοντα (μεταξύ Μπαλίου και Αλμυρού) είναι πολύ υψηλά και το υφάλμυρο νερό, που προέρχεται από το Μπαλί, δεν μπορεί να προσεγγίσει την πηγή του Αλμυρού, οπότε από την πηγή του Αλμυρού εκρέει μόνο γλυκό νερό.\nΤο πλήρες κείμενο της δεύτερης ανακοίνωσης παρατίθεται στον εξής σύνδεσμο:\nΣτην περίοδο 1986 - 1987 η Δημοτική Επιχείρηση Ύδρευσης και Αποχέτευσης Ηρακλείου (ΔΕΥΑΗ) μου ανέθεσε την διεξαγωγή γεωηλεκτρικής έρευνας, στην περιοχή Τυλίσου, δηλαδή μέσα στον υδροφόρο ορίζοντα του Αλμυρού Ηρακλείου, μερικά χιλιόμετρα ανάντη της πηγής. Με βάση τα αποτελέσματα αυτής της έρευνας η ΔΕΥΑΗ,στην περίοδο 1987 - 1988, κατασκεύασε 7 γεωτρήσεις, με πόσιμο νερό, οι οποίες, από τότε, τροφοδοτούν το Ηράκλειο.\nΟι έρευνες συνεχίσθηκαν με την ανάθεση στο γραφείο μου, εκ μέρους της ΔΕΥΑΗ, της "Υδρογεωλογικής Μελέτης Ευρύτερης Περιοχής Τυλίσου Ηρακλείου", την οποία εκπόνησα στο διάστημα 1989 - 1992. Η μελέτη περιλάμβανε, εκτός της Τυλίσου, και τις περιοχές Κορφών, Πυργούς και Κρουσώνα. Κατά την πορεία της μελέτης και κατόπιν υποδείξεών μου, η ΔΕΥΑΗ κατασκεύασε 10 υδρογεωτρήσεις, στις παραπάνω περιοχές, εκ των οποίων 3 στο ύψωμα της Κέρης, βάθους 360 - 380 μ.\nΤο πλήρες κείμενο της Υδρογεωλογικής Μελέτης της Ευρύτερης περιοχής Τυλίσου βρίσκεται στον παρακάτω σύνδεσμο:\nΤΕΥΧΟΣ ΕΚΘΕΣΗΣ ΜΕΛΕΤΗΣ ΤΥΛΙΣΟΥ\nΤα σχέδια και διαγράμματα της μελέτης Τυλίσου βρίσκονται στον σύνδεσμο:\nΣΧΕΔΙΑ ΜΕΛΕΤΗΣ ΤΥΛΙΣΟΥ\nΣτα πλαίσια της Υδρογεωλογικής Μελέτης της Ευρύτερης Περιοχής Τυλίσου, είχα την ευκαιρία να μελετήσω καλύτερα την βιβλιογραφία και ιδιαίτερα τις παλαιότερες μελέτες και έρευνες, που έγιναν στην Πηγή του Αλμυρού Ηρακλείου, στο χρονικό διάστημα 1961 - 1992 (Μελέτες FAO - Υπουργείου Γεωργίας). Στην μελέτη της Τυλίσου περιλαμβάνεται εκτεταμένη αναφορά σε αυτές τις παλαιότερες εργασίες. Η αναφορά αυτή είναι ιδιαίτερα χρήσιμη, σήμερα, στους ερευνητές που ενδεχομένως δυσκολεύονται να έχουν πρόσβαση σε παλαιά αρχεία. Επίσης, δείχνει την εξέλιξη των διαφόρων ιδεών, που αναπτύχθηκαν στο παρελθόν, σχετικά με την έρευνα του μηχανισμού υφαλμύρυνσης της πηγής του Αλμυρού Ηρακλείου.\nΜετά το 1990, η ΔΕΥΑΗ, συνέχισε το γεωτρητικό της πρόγραμμα και το 1991 κατασκεύασε 6 γεωτρήσεις ακόμη στην περιοχή της Κέρης και το 1992 7 γεωτρήσεις στην περιοχή του Κρουσώνα. Με τον τρόπο αυτόν καλύφθηκαν σε μεγάλο βαθμό οι ανάγκες ύδρευσης του Ηρακλείου.\nΜετά το τέλος της μελέτης της Τυλίσου, εξακολούθησα να ασχολούμαι με την συλλογή στοιχείων του Αλμυρού κάνοντας μετρήσεις και δειγματοληψίες, από προσωπικό ενδιαφέρον.\nΤο 1993, στο 2ο Υδρογεωλογικό Συνέδριο που έγινε στην Πάτρα, παρουσίασα την εργασία με τίτλο: Νέα Στοιχεία για τον Μηχανισμό Υφαλμύρυνσης της Καρστικής Πηγής του Αλμυρού Ηρακλείου Κρήτης.\nΤα νέα στοιχεία οδηγούσαν στα εξής συμπεράσματα:\nΑ) Η πηγή έχει σύνθετη τροφοδοσία, προερχόμενη από δύο ανεξάρτητους υδροφόρους ορίζοντες. Ο κατώτερος αναπτύσσεται μέσα στα μάρμαρα της ενότητας της Ίδης (Plattenkalk), είναι υπό πίεση και έχει νερό ψυχρό και υφάλμυρο. Ο ανώτερος υδροφόρος ορίζοντας αναπτύσσεται μέσα στους ασβεστόλιθους της ζώνης της ενότητας της Τρίπολης της περιοχής Τυλίσου, είναι ελεύθερος, με θερμότερο νερό, απαλλαγμένο από υφαλμύρυνση. Η υφαλμύρυνση δημιουργείται από εισροές νερού που γίνονται από τις εσταβέλες του Μπαλίου, μόνο προς τον κατώτερο υδροφόρο ορίζοντα.\nΒ) Με βάση την ανάλυση των στοιχείων αλατότητας του Σεπτεμβρίου των ετών 1968 - 1990, υπολόγισα ότι ανύψωση της στάθμης εξόδου της πηγής κατά 1 μ. προκαλεί μείωση της παροχής μάζας χλωριόντων της πηγής κατά 1,0 χλγρ./δλπ. Έχοντας ως δεδομένο ότι η μέγιστη παροχή χλωριόντων, που έχει σημειωθεί μέχρι σήμερα, είναι 24,0 χλγρ./δλπ. υπολόγισα ότι η υφαλμύρυνση μπορεί να παρεμποδισθεί εάν το υψόμετρο του επιπέδου ανάβλυσης της πηγής αυξηθεί κατά 24 μ., δηλαδή από τα 3 μ., που είναι σήμερα, να ανυψωθεί στα 27 μ.\nΤο πλήρες κείμενο της παραπάνω εργασίας βρίσκεται στον σύνδεσμο:\nΜετά το 2002, καθώς επεξέτεινα τα ερευνητικά ενδιαφέροντά μου και στους τομείς της Στρωματογραφίας και της Τεκτονικής, άρχισα σιγά - σιγά να αντιλαμβάνομαι ότι οι ιδέες που είχαμε μέχρι την εποχή εκείνη για την γεωλογία της Κρήτης ήταν λίγο - πολύ λανθασμένες.\nΤο γεγονός είναι, ότι η γεωλογία της Κρήτης είναι αρκετά πολύπλοκη και δεν μοιάζει (εκ πρώτης όψεως) με την γεωλογία της υπόλοιπης Ελλάδας. Ένδειξη της πολυπλοκότητας αυτής και των σχετικών δυσκολιών είναι και το γεγονός ότι μέχρι σήμερα δεν έχει εκδοθεί ο Γεωλογικός Χάρτης κλίμακας 1:50.000 Φύλλο ΑΝΩΓΕΙΑ, που περιλαμβάνει το μεγαλύτερο τμήμα του Ψηλορείτη.\nΤα νέα γεωλογικά στοιχεία που συνέλεξα, από προσωπικές λεπτομερείς χαρτογραφήσεις, έδειξαν ότι το υπόβαθρο της Κρήτης αποτελείται από το Φυλλιτικό Σύστημα, επάνω δε σε αυτό βρίσκονται επωθημένοι (με την μορφή τεκτονικού καλύμματος), τόσο τα μάρμαρα της ενότητας της Ίδης, όσο και οι ασβεστόλιθοι της ενότητας της Τρίπολης. Αυτό σημαίνει ότι το παλαιότερο συμπέρασμά μου (που ανέφερα πιο πάνω), ότι δηλαδή υπάρχουν δύο υδροφόροι ορίζοντες που τροφοδοτούν την πηγή του Αλμυρού (ένας μέσα στους Plattenkalk και ένας μέσα στη Τρίπολη) δεν ευσταθεί.\nΣύμφωνα με τα νέα δεδομένα, υπάρχει μόνο ένας καρστικός υδροφόρος ορίζοντας με δύο εξόδους (Μπαλί και Αλμυρός), που βρίσκονται σχεδόν στο ίδιο υψόμετρο ανάβλυσης. Η υφαλμύρυνση, δηλαδή η εισβολή θαλασσινού νερού προς το καρστ, γίνεται μόνο από τις εσταβέλλες του Μπαλίου. Η πηγή του Αλμυρού Ηρακλείου, που βρίσκεται 25 χλμ. ανατολικότερα του Μπαλίου, ουδεμία σχέση έχει με την θάλασσα. Ο μηχανισμός υφαλμύρυνσης της πηγής του Αλμυρού, είναι, στην ουσία, μια δυναμική σχέση μεταξύ υφάλμυρων και γλυκών αποθεμάτων νερού, που βρίσκονται συσσωρευμένα μέσα στο τεράστιο καρστικό σύστημα του Ψηλορείτη. Στην διάρκεια κάθε υδρολογικού έτους, ανάλογα με την διανομή των φορτίων του υδροφόρου ορίζοντα, τα υπόγεια αποθέματα κινούνται προς τις πηγές του Αλμυρού και του Μπαλίου, με μεταβλητούς, όμως, ρυθμούς και αναλογίες, που εξαρτώνται χρονικά από την εποχή του έτους (χειμώνας - καλοκαίρι).\nΕπειδή τα υπόγεια αποθέματα νερού του καρστικού συστήματος είναι πολύ μεγάλα (εκτιμώνται σε 1 δισεκατομμύριο κ.μ. νερού, έναντι 200 εκατομμυρίων κ.μ. νερού που είναι η ετήσια φυσική αναπλήρωση), απαιτούνται ειδικές τεχνικές για να μελετηθεί το πρόβλημα της ανάμιξης αλμυρού - γλυκού νερού.\nΗ μελέτη του βαθμού υφαλμύρυνσης του συνόλου του συστήματος, δηλαδή του όγκου του θαλασσινού νερού που βρίσκεται διαλελυμένος μέσα στο καρστικό σύστημα, μπορεί να γίνει ευκολότερα εν απουσία βροχοπτώσεων, δηλαδή μόνο κατά το θέρος. Η βασική ιδέα είναι να παρακολουθεί κανείς την παροχή χλωριόντων (χλγρ./δλπ.) στην πηγή του Αλμυρού και να συγκρίνει δεδομένα διαφορετικών ετών, με την ελπίδα να διαπιστώσει εάν η παροχή αυτή συσχετίζεται με τις βροχοπτώσεις του προηγούμενου υδρολογικού έτους (ή και περισσότερων εν σειρά υδρολογικών ετών). Επίσης, μπορεί να ερευνηθεί και ο βαθμός υφαλμύρυνσης συναρτήσει του υψομέτρου ανάβλυσης της πηγής του Αλμυρού.\nΌσον αφορά το τελευταίο, είναι αυτονόητο, ότι μια ανύψωση της στάθμης εξόδου του Αλμυρού, προκαλεί στροφή της υπόγειας ροής, από ανατολικά προς τα δυτικά, δηλαδή αυξάνει την ετήσια απορροή των πηγών του Μπαλίου και μειώνει την ετήσια παροχή της πηγής του Αλμυρού. Βασικά, το θέμα προς έρευνα είναι, εάν μια τέτοια μερική αναστροφή της ροής, από ανατολικά προς τα δυτικά, επιφέρει (και σε ποιο βαθμό) βελτίωση της ποιότητας του νερού στην πηγή του Αλμυρού.\nΕίναι φανερό, ότι η επαλήθευση των παραπάνω συλλογισμών απαιτεί μετρήσεις μεγάλης ακριβείας της παροχής των χλωριόντων στην πηγή του Αλμυρού, δηλαδή ακριβείας καλύτερης του +/- 5%. Και ενώ οι μετρήσεις της συγκέντρωσης των χλωριόντων είναι σχετικά εύκολη και ακριβής, δεν ισχύει το ίδιο και με τις μετρήσεις της παροχής της πηγής, οι οποίες, για διάφορους λόγους, δεν είχαν ποτέ ακρίβεια καλύτερη της τάξης του +/- 30%.\nΤο 2016, έκανα μια νέα εφαρμογή του μοντέλου BEMER στην πηγή του Αλμυρού Ηρακλείου, έχοντας υπόψη, ότι λόγω των συχνών αλλαγών της θέσης μέτρησης και λόγω των διαφορών της μεθοδολογίας μέτρησης που χρησιμοποιείται από τους διάφορους φορείς, ήταν πιθανόν κατά το παρελθόν να είχαν γίνει πολλά συστηματικά σφάλματα μετρήσεων της παροχής.\nΤα σφάλματα αυτά είχαν ιδιαίτερη σημασία κατά την περίοδο στείρευσης της πηγής, που διαρκεί επί 100 - 150 ημέρες περίπου, διότι μικρό σφάλμα στην εκτίμηση της μέσης ημερήσιας παροχής επηρεάζει κατά πολύ τον υπολογισμό του ετήσιου όγκου απορροής της πηγής. Σημειώνουμε, ότι η γνώση του ετήσιου όγκου απορροής ενός καρστικού συστήματος είναι σημαντικό στοιχείο, διότι οδηγεί στην εκτίμηση της έκτασης της λεκάνης τροφοδοσίας, καθώς και στον όγκο των υπογείων αποθεμάτων.\nΌπως γνωρίζουμε, η ετήσια απορροή μιας πηγής είναι συνάρτηση των βροχοπτώσεων που πέφτουν επάνω στην λεκάνη τροφοδοσίας της (του ορεινού όγκου του Ψηλορείτη, στην δεδομένη περίπτωση). Σκέφθηκα, λοιπόν, ότι θα ήταν δυνατόν, με την βοήθεια του μοντέλου BEMER, να γίνει α) αναπαραγωγή της παροχής και β) συσχέτιση των βροχοπτώσεων και της παροχής ή των αποθεμάτων. Η συσχέτιση αυτή θα γινόταν, τόσο σε χρονικό επίπεδο ημέρας, με την μελέτη του υδρογραφήματος της πηγής του Αλμυρού, όσο και σε χρονικό επίπεδο έτους ή περισσοτέρων ετών, με την μελέτη των ετήσιων ή υπερετήσιων όγκων απορροής.\nΑυτό είναι εφικτό με το μοντέλο BEMER, διότι μπορεί να διατηρεί στο εσωτερικό του τα αποθέματα νερού επ' άπειρον, χωρίς απώλειες. Δηλαδή, μέσα στο μοντέλο, τα υπόγεια αποθέματα μπορούν να αυξομειώνονται συναρτήσει των βροχοπτώσεων και της υπόγειας απορροής, επί σειράν πολλών διαδοχικών ετών, ακριβώς όπως συμβαίνει σε ένα μεγάλο υδρογεωλογικό σύστημα, όπως αυτό του Ψηλορείτη.\nΣε τελική ανάλυση το πρώτο πρακτικό ερώτημα, που έπρεπε να απαντηθεί, με την εφαρμογή του μοντέλου BEMER, ήταν το εξής: Οι παροχές που θα υπολόγιζε το μοντέλο (βασιζόμενο μόνο στις βροχοπτώσεις), θα συνέπιπταν με τις υφιστάμενες μετρημένες παροχές της πηγής;\nΦυσικά, για να έχει νόημα η σύγκριση των παροχών, θα έπρεπε η μετατροπή της βροχόπτωσης σε παροχή (μέσω του μοντέλου) να είναι αρκούντως ακριβής και μάλιστα ακριβέστερη των μετρήσεων της παροχής της πηγής, που συνήθως γίνεται με μυλίσκο.\nΧωρίς να θέλω να επεκταθώ σε θεωρητικές αναλύσεις, επισημαίνω ότι όσον αφορά τον υπολογισμό της παροχής στείρευσης, το μοντέλο BEMER χρησιμοποιεί για κάθε χρονιά τις ίδιες συναρτήσεις, επομένως, διαφορές της παροχής στείρευσης από χρονιά σε χρονιά οφείλονται μόνο σε διαφορές των βροχοπτώσεων που έπεσαν την προηγούμενη χρονιά (ή τις προηγούμενες χρονιές) επάνω στην λεκάνη τροφοδοσίας. Έτσι, εάν έχουμε ακριβή υπολογισμό των βροχοπτώσεων, τότε είναι δυνατόν να λάβουμε ένα ακριβές υδρογράφημα της πηγής κατά την περίοδο στείρευσης και μάλιστα ακριβέστερο από το βασιζόμενο σε πραγματικές μετρήσεις με μυλίσκο.\nΓια να έχουμε ακριβή υπολογισμό της μέσου ημερήσιου ύψους βροχής επάνω στην λεκάνη τροφοδοσίας, έγινε επεξεργασία 24 βροχομετρικών σταθμών της Κρήτης (πέριξ του Ψηλορείτη), που διέθεταν ημερήσια βροχομετρικά στοιχεία της περιόδου 1973 - 2008. Ειδικά για τις περιόδους 1968 - 1977 και 2008 - 2012 χρησιμοποιήθηκαν στοιχεία μόνο από τον σταθμό Ανωγείων, διότι οι υπόλοιποι σταθμοί δεν υπήρχαν ή καταργούνται προοδευτικά.\nΤα αποτελέσματα της εφαρμογής του μοντέλου BEMER στην πηγή του Αλμυρού Ηρακλείου, για τη περίοδο 1968 - 2003 δημοσιεύονται στην ιστοσελίδα:\nΤα σχετικά συμπεράσματα θα αναφερθούν στις επόμενες παραγράφους, αφού πρώτα αναφέρω μερικά στοιχεία για την υδρογεωλογία της πηγής του Αλμυρού Ηρακλείου.\n2. Γενική περιγραφή του συστήματος του Αλμυρού Ηρακλείου.\nΗ πηγή του Αλμυρού Ηρακλείου Κρήτης είναι μία από τις μεγαλύτερες καρστικές πηγές της Ελλάδας και μία από τις μεγαλύτερες υφάλμυρες πηγές της Μεσογείου. Το σημείο ανάβλυσης της πηγής βρίσκεται 7 χλμ. δυτικά του Ηρακλείου και περί το 1 χλμ. νοτίως της ακτής, προς το εσωτερικό της χώρας.\nΗ πηγή εκρέει σε υψόμετρο 2 - 3 μ. πάνω από την στάθμη της θάλασσα, στην βάση ενός ασβεστολιθικού λόφου, της Κέρης, που έχει υψόμετρο 300 μ. περίπου. Μεταξύ της πηγής και της παραλίας, σχηματίζεται ένας μικρός ποταμός, ο ποταμός του Αλμυρού.\nΑναρτήθηκε από ΚΑΡΟΛΟΣ ΜΠΕΖΕΣ - KAROLOS BEZES στις 11:26 π.μ. 0 σχόλια\nΕτικέτες Μοντέλο Πηγής Αλμυρού Ηρακλείου, Πηγή Αλμυρού Ηρακλείου Κρήτης, Τύλισος, Almyros Spring Heraklion Creta\nΑ. Πηγές - Ορισμοί.\nΜε την κοινή έννοια του όρου, οι πηγές είναι αναβλύσεις υπόγειου νερού που εμφανίζονται στην επιφάνεια του εδάφους. Με την επιστημονική έννοια του όρου, όπως διευκρινίζεται παρακάτω, οι πηγές αποτελούν τις φυσικές εξόδους των υδρογεωλογικών συστημάτων.\nΣτις περισσότερες περιπτώσεις, μια πηγή παρουσιάζει απλό μηχανισμό λειτουργίας, δηλαδή αναβλύζει στην τομή της επιφάνειας του νερού της κορεσμένης ζώνης (του υδροφόρου ορίζοντα) με την επιφάνεια του εδάφους. Υπάρχουν, όμως, και περιπτώσεις πηγών, που τροφοδοτούνται από ζώνες ευρισκόμενες σε μεγάλα βάθη μέσω αγωγών υπό πίεση, για τις οποίες είναι δύσκολη η διατύπωση ενός μηχανισμού λειτουργίας και αμφίβολη η σύνδεσή τους με κάποιο συγκεκριμένο υδροφόρο ορίζοντα. Τέτοιες δυσκολίες παρουσιάζονται στις θερμομεταλλικές πηγές και, σε ορισμένες περιπτώσεις, στις καρστικές.\nΠηγές σχηματίζονται σε όλα τα πετρώματα (ιζηματογενή, εκρηξιγενή και μεταμορφωμένα), που παρουσιάζουν κάποια αξιόλογη περατότητα και επιτρέπουν την κυκλοφορία του νερού στο εσωτερικό τους. Επειδή οι πλέον διαδεδομένοι υδροφόροι σχηματισμοί, στην επιφάνεια της Γης, είναι τα ιζηματογενή πετρώματα (που διατάσσονται σε στρώματα), έχει επικρατήσει να χρησιμοποιείται ο όρος υδροφόρο στρώμα για το πορώδες μέσο μέσα στο οποίο κυκλοφορεί το νερό (κορεσμένη και μη κορεσμένη ζώνη). Επίσης έχει επικρατήσει να χρησιμοποιείται ο όρος υδροφόρος ορίζοντας για την κορεσμένη ζώνη ή για την επιφάνεια του νερού της ζώνης αυτής, είτε αυτή είναι ελεύθερη είτε είναι υπό πίεση (πιεζομετρική επιφάνεια).\nΑπό υδρολογικής απόψεως, ένας υδροφόρος σχηματισμός αποτελεί ένα υδρογεωλογικό σύστημα, που διαθέτει τρεις ξεχωριστές ζώνες: την ζώνη τροφοδοσίας, την ζώνη κυκλοφορίας και αποθήκευσης και την ζώνη εξόδου. Συνήθως η ζώνη τροφοδοσίας αντιστοιχεί στην επιφάνεια της λεκάνης τροφοδοσίας, πάνω στην οποία πέφτουν οι βροχές, η ζώνη αποθήκευσης και κυκλοφορίας αντιστοιχεί στην κεκορεσμένη ζώνη (υδροφόρο ορίζοντα) και η έξοδος αντιστοιχεί στις πηγές, μέσω των οποίων το νερό διοχετεύεται εκτός συστήματος.\nΗ λειτουργία ή η συμπεριφορά μιας πηγής εξαρτάται από την γεωλογική δομή της περιοχής, από τα υδραυλικά χαρακτηριστικά του υδροφόρου ορίζοντα που την τροφοδοτεί και από τα υδρομετεωρολογικά στοιχεία (βροχοπτώσεις και θερμοκρασία) της λεκάνης τροφοδοσίας του υδροφόρου ορίζοντα. Όλα αυτά συγκροτούν τον μηχανισμό λειτουργίας της πηγής.\nΣτις επόμενες παραγράφους επιχειρείται: α) η κατάταξη των πηγών σε κατηγορίες με βάση κυρίως υδρογεωλογικά κριτήρια, β) αναλύονται διάφοροι μηχανισμοί λειτουργίας, που επηρεάζουν την συμπεριφορά των πηγών και γ) περιγράφεται η μεθοδολογία επεξεργασίας του υδρογραφήματος και υπολογισμού των αποθεμάτων μιας πηγής.\nΒ. Κατάταξη των πηγών σε κατηγορίες.\nΗ κατάταξη των πηγών σε κατηγορίες δεν ακολουθεί μία γενική και παραδεδεγμένη μεθοδολογία, διότι η ποικιλία των πηγών είναι πολύ μεγάλη. Παρακάτω επιχειρείται μία κατάταξη με βάση τα εξής 7 κύρια χαρακτηριστικά:\nΤο είδος του πετρώματος του υδροφόρου ορίζοντα.\nΤο είδος του υδροφόρου ορίζοντα.\nΟι στρωματογραφικές και τεκτονικές συνθήκες στην θέση ανάβλυσης.\nΗ υψομετρική θέση και η μορφή του σημείου ανάβλυσης.\nΟι μεταβολές της παροχής.\nΟι μεταβολές του χημισμού.\nΗ προέλευση του νερού.\nΒ.1. Κατάταξη με κριτήριο το πέτρωμα του υδροφόρου ορίζοντα.\nΒ.1.1. Καρστικές πηγές.\nΤο υδροφόρο στρώμα αποτελείται από ανθρακικά πετρώματα (ασβεστόλιθους και μάρμαρα), τα οποία έχουν υποστεί μερική διάλυση και περιέχουν σχισμές και ανοίγματα μεγάλων σχετικώς διαστάσεων (δευτερογενές πορώδες υψηλό), πράγμα που δίνει στο πέτρωμα μεγάλη περατότητα. Αυτό έχει σαν αποτέλεσμα να γίνεται η κυκλοφορία του νερού με μεγάλες σχετικώς ταχύτητες και να εκφορτίζεται ταχέως ο υδροφόρος ορίζοντας προς την καρστική πηγή. Χαρακτηριστικό των καρστικών πηγών είναι η μεγάλη ετήσια διακύμανση της παροχής, ο υψηλός συντελεστής στείρευσης και η άμεση αύξηση της παροχής μετά από κάθε βροχόπτωση (ταχεία αντίδραση του συστήματος).\nΒ.1.2. Ψευδοκαρστικές πηγές.\nΤο υδροφόρο στρώμα σχηματίζεται είτε από εκρηξιγενή και μεταμορφωμένα πετρώματα (γρανίτες, γνεύσιους, περιδοτίτες κλπ.), που παρουσιάζουν υψηλό δευτερογενές πορώδες (διακλάσεις, σχισμές, μικρορήγματα κλπ.), είτε από ιζηματογενή πετρώματα, που είναι ευδιάλυτα στο νερό (γύψος). Οι πηγές αυτές μοιάζουν με τις καρστικές.\nΒ.1.3. Πηγές χαλαρών ή κοκκωδών σχηματισμών.\nΟ υδροφόρος σχηματισμός είναι συνήθως κλαστικά ιζήματα (άμμοι, χαλίκια, κροκάλες), που έχουν υποστεί μικρή ή μέτρια διαγένεση. Περιλαμβάνονται εδώ σύγχρονες αποθέσεις χειμάρρων και ποταμών, πλευρικά κορήματα, αποθέσεις παγετώνων, λιμναίες αποθέσεις Πλειοκαίνου - Πλειστοκαίνου, καθώς και διάφορα άλλα χαλαρά ιζήματα του Νεογενούς. Χαρακτηριστικό των πηγών των χαλαρών σχηματισμών είναι η μικρή ετήσια διακύμανση της παροχής, ο πολύ χαμηλός συντελεστής στείρευσης και ο βραδύς επηρεασμός της παροχής από τις βροχοπτώσεις.\nΒ.2. Κατάταξη με κριτήριο το είδος του υδροφόρου ορίζοντα.\nΒ.2.1. Πηγές ελεύθερων υδροφόρων οριζόντων\nΤο υδροφόρο στρώμα είναι συνήθως επιφανειακό και μέσα σ' αυτό δημιουργείται ελεύθερος υδροφόρος ορίζοντας, που εκφορτίζεται ανεμπόδιστα από την πηγή. Η ροή προς την πηγή είναι σχεδόν οριζόντια. Στην κατηγορία αυτή υπάγονται συνήθως και οι παρόχθιες πηγές (λιμνών, ποταμών και παραθαλάσσιες).\nΕικόνα 1. - Πηγές ελεύθερων υδροφόρων οριζόντων\n1 - Στρωσιγενής ομόρροπος\n2 - Στρωσιγενής αντίρροπος\n3 - Στρωσιγενής φραγμού\nΒ.2.2. Πηγές υδροφόρων οριζόντων υπό πίεση\nΗ οροφή του υδροφόρου στρώματος βρίσκεται σε αρκετό βάθος κάτω από το σημείο ανάβλυσης της πηγής. Συνήθως το νερό βρίσκει διέξοδο και ανέρχεται στην επιφάνεια μέσω ρηγμάτων ή μέσω επικείμενων στρωμάτων που είναι ημιπερατά ή μικρού πάχους. Η κίνηση του νερού είναι σχεδόν κατακόρυφη.\nΜερικές φορές, πολλές πηγές του τύπου αυτού συγκροτούν ομάδα και αναβλύζουν σε μία περιορισμένη περιοχή, ακανόνιστα, σε διαφορετικά υψόμετρα, δίχως να δημιουργούν ενιαίο μέτωπο. Αυτό οφείλεται στις διαφορετικές διαδρομές που ακολουθεί το νερό κάθε πηγής, καθώς ανέρχεται από το υδροφόρο στρώμα προς την επιφάνεια του εδάφους.\nΕιδική περίπτωση της κατηγορίας αυτής είναι οι υποθαλάσσιες καρστικές πηγές, που αναβλύζουν σε μεγάλο βάθος μέσα στην θάλασσα, μακριά από την ακτή.\nΕικόνα 2. - Πηγές, υπό πίεση υδροφόρων οριζόντων\n1 - Διαπίδυσης\n2 - Αποκάλυψης\n3 - Ρηγματογενής\nΒ.3. Κατάταξη με κριτήριο τις στρωματογραφικές και τεκτονικές συνθήκες στην θέση ανάβλυσης.\nΒ.3.1.Πηγές στρωματογενείς ή επαφής.\nΑναβλύζουν στην επαφή ενός υπερκείμενου περατού στρώματος με ένα υποκείμενο αδιαπέρατο ή ημιπερατό στρώμα. Στην κατηγορία αυτή περιλαμβάνονται κυρίως πηγές που εκφορτίζουν ελεύθερους υδροφόρους ορίζοντες σε κοκκώδη ή καρστικά πετρώματα. Χαρακτηριστικές είναι οι περιπτώσεις των πηγών πλευρικών κορημάτων, του αποσαθρωμένου μανδύα εκρηξιγενών και μεταμορφωμένων πετρωμάτων και των φρεατίων υδροφόρων οριζόντων μεγάλων λεκανών, που αποστραγγίζονται προς ποτάμια ή κοιλάδες. Στην Ελλάδα, επίσης πολύ διαδεδομένη είναι η περίπτωση καρστικών πηγών, που εμφανίζονται στην βάση ασβεστολιθικών τεμαχών, επωθημένων επάνω σε οφιολιθικά ή σχιστολιθικά πετρώματα, ή μαρμάρων επάνω σε μεταμορφωμένο φυλλιτικό ή γνευσιακό υπόβαθρο.\nΒ.3.2. Πηγές ρηξιγενείς\nΑναβλύζουν στο σημείο διακοπής ενός υδροφόρου στρώματος από ένα ρήγμα, που φέρνει σε πλευρική επαφή το περατό στρώμα με ένα αδιαπέρατο ή ημιπερατό. Οι πηγές αυτές είναι πολύ διαδεδομένες στα κράσπεδα ρηξιγενών λεκανών, που έχουν πληρωθεί με λεπτόκοκκες νεογενείς ή τεταρτογενείς αποθέσεις.\nΒ.4. Κατάταξη με κριτήριο την θέση και την μορφή του σημείου ανάβλυσης\nΒ.4.1. Πηγή βάσης\nΗ πηγή αποτελεί το χαμηλότερο φυσικό σημείο εκφόρτισης και τότε το υψόμετρο (ή η στάθμη) ανάβλυσης ονομάζεται επίπεδο βάσης του υδροφόρου ορίζοντα. Όμως το υδροφόρο στρώμα μπορεί να επεκτείνεται και κάτω από το επίπεδο βάσης και να σχηματίζει έναν υπόγειο ταμιευτήρα. Επομένως η πηγή βάσης δεν αποτελεί πάντα το χαμηλότερο σημείο ενός υδροφόρου στρώματος. Η παροχή της πηγής βάσης εξαρτάται προφανώς μόνο από τα φορτία του υδροφόρου ορίζοντα που είναι υψηλότερα από το επίπεδο βάσης του συστήματος.\nΒ.4.2. Πηγή υπερπλήρωσης\nΗ πηγή αυτή συνδυάζεται με μία πηγή βάσης που βρίσκεται στην ίδια περιοχή. Η πηγή λειτουργεί για μικρή χρονική περίοδο (μερικές ημέρες ή εβδομάδες), σε περιόδους έντονης τροφοδοσίας, όταν η παροχετευτική ικανότητα της πηγής βάσης δεν επαρκεί για να εκφορτίσει τον υδροφόρο ορίζοντα. Η αύξηση των φορτίων του υδροφόρου ορίζοντα προκαλεί ανύψωση της στάθμης, που οδηγεί στην έναρξη λειτουργίας της πηγής υπερπλήρωσης. Κατά την περίοδο λειτουργίας της πηγής υπερπλήρωσης, η παροχή της πηγής βάσης παραμένει σχεδόν σταθερή, λόγω εκτόνωσης των υψηλών φορτίων από την ανώτερη πηγή. Το φαινόμενο αυτό συμβαίνει συνήθως στα καρστικά συστήματα. Σε προσχωσιγενείς παράκτιους υδροφόρους ορίζοντες, η υπερβολική αύξηση των φορτίων προκαλεί την εμφάνιση πηγών προς το εσωτερικό της στεριάς σε αρκετή απόσταση από την παραλία. Σε καρστικούς παράκτιους υδροφόρους ορίζοντες, είναι δυνατόν σε περιόδους έντονης τροφοδοσίας να εμφανίζονται υποθαλάσσιες πηγές, σε σημεία του πυθμένα, που βρίσκονται κάτω από την επιφάνεια της θάλασσας. Σε περιόδους χαμηλής τροφοδοσίας (θέρος) οι υποθαλάσσιες πηγές εξαφανίζονται ή αντιστρέφεται η λειτουργία τους και αναρροφούν θαλασσινό νερό. Τότε ονομάζονται εσταβέλλες.\nΒ.4.3. Πηγή υπερχείλισης.\nΗ πηγή αυτή βρίσκεται υψηλότερα από την πηγή βάσης, αλλά σε αρκετή απόσταση από αυτήν, δηλαδή αποτελεί ένα σχεδόν ανεξάρτητο σημείο εκφόρτισης του υδροφόρου ορίζοντα. Συχνά η ύπαρξη της πηγής αυτής δεν είναι γνωστή ή λόγω αποστάσεως δεν συνδυάζεται με την πηγή βάσης. Τότε η ύπαρξή της επιβεβαιώνεται από την εξέταση του υδρογραφήματος της παροχής βάσης, που παρουσιάζει ενδείξεις σταθεροποίησης, λόγω εκτόνωσης των φορτίων του υδροφόρου ορίζοντα προς την δευτερεύουσα πηγή (υπερχείλισης), σε περιόδους υψηλών παροχών.\nΕικόνα 3. - Πηγές αναβλύζουσες σε διαφορετικό υψόμετρο\nΒ= Πηγή Βάσης, Π= Πηγή Υπερπλήρωσης, Χ= Πηγή Υπερχείλισης\nΕικόνα 4. - Πηγή βάσης και πηγή υπερπλήρωσης\nΓεωλογική τομή του Malham, U.K., (Smith and Attkinson, 1977)\nΕικόνα 5. - Παράκτια και υποθαλάσσια καρστική πηγή. (Milanovic, 1981)\nΒ.4.4. Βωκλούζια πηγή.\nΤο όνομα προέρχεται από την Fontaine de Vaucluse, στην Νότια Γαλλία, που αποτελεί την μεγαλύτερη καρστική πηγή της Γαλλίας με μέγιστη παροχή που ξεπερνά τα 100 m3/sec. Το νερό αναβλύζει μέσα από έναν κατακόρυφο σίφωνα μεγάλων διαστάσεων. Το όνομα αυτό δίνεται συνήθως σε καρστικές πηγές, με ανερχόμενη ροή, των οποίων ο αγωγός εξόδου είναι μεγάλων διαστάσεων και προσπελάσιμος από δύτες. Βωκλούζιου τύπου είναι η πηγή του Αλμυρού Ηρακλείου, της οποίας ο σίφωνας είναι προσπελάσιμος μέχρι βάθους 50 μ. περίπου.\nΕικόνα 6. - La Fontaine de Vaucluse (Fladrin - Paloc, 1969)\nΕικόνα 7. - Ψευδοβωκλούζια πηγή κατά Bogli, 1980\nΒ.5. Κατάταξη με κριτήριο τις μεταβολές της παροχής.\nΒ.5.1. Πηγές μόνιμες ή συνεχείς.\nΟι πηγές αυτές αναβλύζουν σε όλη την διάρκεια του έτους και στερεύουν μόνο σε περιπτώσεις πολύ παρατεταμένης ανομβρίας. Συνήθως εκφορτίζουν εκτεταμένους υδροφόρους ορίζοντες, που σχηματίζονται μέσα σε μεγάλες υδρογεωλογικές λεκάνες. Η μέση ετήσια παροχή τους είναι υψηλή εξαρτώμενη από το μέγεθος της λεκάνης τροφοδοσίας.\nΜόνιμες πηγές εμφανίζονται με μεγάλη συχνότητα και σε περιοχές με σχιστολιθικά - φυλλιτικά πετρώματα. Χαρακτηρίζονται από μικρές παροχές λόγω της αδυναμίας σχηματισμού εκτεταμένων υδροφόρων οριζόντων. Ο συντελεστή στείρευσης είναι χαμηλός, λόγω της μικρής περατότητας του πετρώματος.\nΒ.5.2. Πηγές εποχιακές.\nΟι πηγές αυτές αναβλύζουν συνεχώς μόνο στην διάρκεια της υγρής εποχής και εξαφανίζονται προοδευτικά κατά την ξηρή περίοδο, λόγω εξάντλησης των αποθεμάτων του υδροφόρου ορίζοντα. Αυτό συμβαίνει συνήθως στις πηγές επαφής, όταν η κλίση του αδιαπέρατου υπόβαθρου είναι μεγάλη και προς την πηγή.\nΗ διακοπή λειτουργίας μιας πηγής μπορεί να οφείλεται και στον ανθρώπινο παράγοντα, δηλαδή στην διενέργεια αντλήσεων σε φρέατα ή γεωτρήσεις που υποβιβάζουν την στάθμη του υδροφόρου ορίζοντα κάτω από το επίπεδο ανάβλυσης της πηγής.\nΒ.5.3. Πηγές διαλείπουσες ή περιοδικές ή ρυθμικές\nΗ παροχή της πηγής παρουσιάζει διακυμάνσεις ή μηδενίζεται ανά ορισμένα χρονικά διαστήματα. Σε ορισμένες καρστικές πηγές, αυτό προκαλείται από την κυκλοφορία του νερού μέσα σε σίφωνες και υπόγειες δεξαμενές. Σε άλλες περιπτώσεις η παροχή επηρεάζεται από την ατμοσφαιρική πίεση.\nΣτην παράκτια καρστική πηγή του Αγ. Νικολάου Κρήτης έχει παρατηρηθεί αύξηση της παροχής, όταν η στάθμη της θάλασσας βρίσκεται υψηλά (λόγω της παλίρροιας) και μείωση της παροχής στην αντίθετη περίπτωση. Το φαινόμενο επαναλαμβάνεται κάθε 6 ώρες. Φαίνεται ότι η παροχή εξαρτάται και από την κατακόρυφη μετακίνηση της διεπιφάνειας γλυκού – θαλασσινού νερού, που αν και βρίσκεται μέσα στο καρστ της ενδοχώρας, επηρεάζεται από την παλίρροια.\nΒ.5.4. Πηγές υποθαλάσσιες αμφίδρομης λειτουργίας ή εσταβέλες\nΠολλές υποθαλάσσιες καρστικές πηγές λειτουργούν μόνο κατά την υγρή περίοδο και το θέρος εξαφανίζονται. Στην πηγή του Μπαλίου, στο Ρέθυμνο, που βρίσκεται σε βάθος 20 μ. περίπου, η πηγή αναβλύζει μόνο κατά την χειμερινή περίοδο. Την άνοιξη η παροχή της μειώνεται και τον Ιούνιο μηδενίζεται. Αμέσως μετά η ροή αντιστρέφεται απότομα και μέσα στους καρστικούς αγωγούς εισβάλλει θαλασσινό νερό. Το φαινόμενο διαρκεί μέχρι την επόμενη βροχερή περίοδο.\nΕικόνα 8. - Διάφοροι μηχανισμοί ανάβλυσης πηγών\n1 - Καταβόθρα (Κ) και επανάβλυση (Ε)\n2 - Πηγή διαλείπουσα (Δ)\n3 - Πηγή ρηξιγενής φραγμού\nΒ.6. Κατάταξη με κριτήριο τις μεταβολές του χημισμού.\nΒ.6.1. Πηγές ασβεστολιθικών πετρωμάτων\nΤο νερό των πηγών αυτών είναι πλούσιο σε ανθρακικά ιόντα και έχει συνήθως μεγάλη σκληρότητα. Η περιεκτικότητα σε άλατα εξαρτάται από τον χρόνο παραμονής του νερού μέσα στο καρστ και από το ρυθμό τροφοδοσίας του συστήματος από τις βροχοπτώσεις. Έτσι ο χημισμός του νερού μιας καρστικής πηγής μεταβάλλεται σε συνάρτηση με την παροχή της. Η σχέση χημισμού - παροχής είναι πολύπλοκη και εξαρτάται από τον τύπο του καρστ.\nΔιακρίνουμε δύο ακραίες περιπτώσεις καρστοποίησης των ανθρακικών πετρωμάτων: α) το αλπικό ή ορεινό καρστ, όπου η κυκλοφορία του νερού γίνεται μέσα από ένα δίκτυο μεγάλων αγωγών, που συμπεριφέρονται σαν υπόγεια ποτάμια και β) το χαμηλό ή ομογενές καρστ, όπου είναι ανεπτυγμένο ένα δίκτυο λεπτών αγωγών σε ολόκληρη την μάζα του πετρώματος. Φυσικά, τις περισσότερες φορές οι δύο τύποι της καρστοποίησης μπορεί να συνυπάρχουν μέσα στα όρια μιας καρστικής λεκάνης.\nΗ αύξηση της τροφοδοσίας και της παροχής προκαλεί γενικώς μείωση της περιεκτικότητας του νερού σε άλατα. Όμως, συμβαίνει και το αντίθετο, δηλαδή η αύξηση των φορτίων και της ταχύτητας ροής μπορεί να προκαλέσει την κινητοποίηση μαζών νερού, που κάτω από τις συνηθισμένες συνθήκες βρίσκονται ακίνητες, και να προκαλέσει αύξηση της συγκέντρωσης των αλάτων στην πηγή. Το φαινόμενο αυτό είναι έντονο κατά την έναρξη της υγρής περιόδου και κατά την έναρξη κάθε απότομης ανόδου του υδρογραφήματος της πηγής.\nΒ.6.2. Πηγές υφάλμυρες\nΤο νερό των πηγών αυτών προέρχεται από υδροφόρους ορίζοντες στους οποίους γίνεται διείσδυση του θαλασσινού νερού. Το φαινόμενο αφορά τόσο κοκκώδεις, όσο και καρστικούς υδροφόρους ορίζοντες.\nΗ διακύμανση της αλατότητας του νερού της πηγής μπορεί να είναι έντονη και να συνδέεται με τις αυξομειώσεις της παροχής, μπορεί όμως να είναι και αμελητέα ή να είναι απλώς εποχιακή. Γενικά, η αλατότητα εξαρτάται από τον μηχανισμό υφαλμύρυνσης του υδροφόρου ορίζοντα.\nΣτους κοκκώδεις σχηματισμούς σχηματίζεται συνήθως μια σταθερή διεπιφάνεια θαλασσινού - γλυκού νερού και αυτό έχει σαν αποτέλεσμα να παραμένει σχεδόν σταθερό και το ποσοστό ανάμιξης γλυκού - αλμυρού νερού, στην διάρκεια του έτους. Αντίθετα, στους καρστικούς υδροφόρους ορίζοντες, εκτός από την παραπάνω περίπτωση διαμόρφωσης μιας κανονικής διεπιφάνειας (που συμβαίνει στο ομογενές καρστ), υπάρχουν και άλλοι μηχανισμοί υφαλμύρυνσης (ιδίως στο ορεινού τύπου - σωληνωτό καρστ). Έτσι δεν είναι σπάνιες οι περιπτώσεις πηγών, στις οποίες η αλατότητα του νερού παρουσιάζει μεγάλες αυξομοιώσεις, που ακολουθούν τον ρυθμό μεταβολής της παροχής. Η προσεκτική παρατήρηση του φαινομένου δίνει σημαντικές πληροφορίες σχετικά με τον μηχανισμό της υφαλμύρυνσης του υδροφόρου ορίζοντα.\nΒ.7. Κατάταξη με κριτήριο την προέλευση του νερού.\nΒ.7.1. Πηγές με πρωτοεμφανιζόμενα νερά.\nΗ πηγή τροφοδοτείται αποκλειστικά από νερά του υδροφόρου ορίζοντα, τα οποία προέρχονται κυρίως από τα κατακρημνίσματα που κατεισδύουν στο υπέδαφος, από την επιφάνεια της λεκάνης τροφοδοσίας. Η συμμετοχή επιφανειακών νερών (ποταμών, λιμνών) στην τροφοδοσία του υδροφόρου ορίζοντα είναι αμελητέα.\nΒ.7.2. Πηγές με επανεμφανιζόμενα νερά.\nΟι πηγές τροφοδοτούνται κυρίως με επιφανειακά νερά (ποταμών, λιμνών ή άλλων πηγών), τα οποία έχουν διατρέξει ήδη μία διαδρομή στην επιφάνεια του εδάφους και μετά διηθούνται και πάλι στο υπέδαφος για να επανεμφανισθούν αργότερα σε χαμηλότερα υψόμετρα.\nΠηγές αυτού του τύπου είναι συνηθισμένες κατά μήκος ποταμών που σχηματίζουν μαιάνδρους διασχίζοντας ασβεστολιθικές περιοχές.\nΠολύ συνηθισμένες στην Ελλάδα είναι οι περιπτώσεις πηγών, οι οποίες τροφοδοτούνται από τα νερά καταβοθρών, που αποστραγγίζουν ορεινές πόλγες ή οροπέδια με ασβεστολιθικά κράσπεδα. Σημαντικά παραδείγματα είναι το οροπέδιο του Λασιθίου, το οροπέδιο της Τρίπολης και το οροπέδιο των Ιωαννίνων.\nΒ.7.3. Πηγές μικτής τροφοδοσίας.\nΟι πηγές αυτές τροφοδοτούνται με νερά που προέρχονται από δύο ή περισσότερους υδροφόρους ορίζοντες, που στο μεγαλύτερο τμήμα τους βρίσκονται απομονωμένοι και μόνο στην περιοχή της πηγής έρχονται σε επαφή. Δηλαδή η πηγή αποτελεί κοινή έξοδο δύο ή περισσότερων υδροφόρων οριζόντων.\nΟι μικτές πηγές είναι συνήθως ρηγματογενείς και δημιουργούνται όταν ένα κατακόρυφο ρήγμα δημιουργεί φραγμό σε δύο επάλληλα υδροφόρα στρώματα. Μερικές φορές ο κατώτερος υδροφόρος ορίζοντας είναι υπό πίεση ενώ ο ανώτερος είναι ελεύθερος.\nΜερικές καρστικές πηγές μπορεί να έχουν μικτή τροφοδοσία με την έννοια ότι ενώ κατά το μεγαλύτερο χρονικό διάστημα του έτους δέχονται πρωτοεμφανιζόμενα νερά, σε περιόδους εντόνων βροχοπτώσεων δέχονται και επιφανειακά νερά προερχόμενα από επιφανειακές λεκάνες και καταβόθρες, που βρίσκονται πολύ κοντά στο σημείο ανάβλυσης της πηγής. Δηλαδή, στην πηγή φθάνουν συγχρόνως δύο τύποι νερών: το νερό του καρστικού υδροφόρου ορίζοντα (πρωτοεμφανιζόμενο συνήθως) και το νερό των επιφανειακών λεκανών (επανεμφανιζόμενο μέσω των καταβοθρών).\nΩς μικτής τροφοδοσίας μπορούν να χαρακτηρισθούν και οι υφάλμυρες πηγές, δεδομένου ότι ένα ποσοστό της παροχής τους προέρχεται από την θάλασσα.\nΓ. Ο μηχανισμός λειτουργίας των πηγών – Ανάλυση των δεδομένων.\nΟ όρος "μηχανισμός λειτουργίας" χρησιμοποιείται στην Υδρογεωλογία για να περιγράψει τους παράγοντες, που επηρεάζουν την υδραυλική και υδροχημική συμπεριφορά μιας πηγής.\nΗ συμπεριφορά της πηγής σε συνάρτηση με τον χρόνο ονομάζεται δίαιτα (régime). Τα κυριότερα χαρακτηριστικά της δίαιτας μιας πηγής είναι η παροχή της και οι φυσικοχημικές ιδιότητες του νερού της. Η ανάλυση των στοιχείων αυτών παρουσιάζει όχι μόνο επιστημονικό ενδιαφέρον, αλλά και πρακτικό και οικονομικό, δεδομένου ότι οι πηγές αποτελούν ένα σημαντικό υδατικό πόρο για κάθε περιοχή.\nΓια να μελετηθεί η δίαιτα, χαράσσονται τα διαγράμματα ορισμένων παραμέτρων της πηγής συναρτήσει του χρόνου. Συνήθως κατασκευάζεται το υδρογράφημα (παροχή συναρτήσει του χρόνου) και τα διαγράμματα αγωγιμότητας, χλωριόντων και θερμοκρασίας. Τα διαγράμματα αυτά συμπληρώνονται με διαγράμματα βροχοπτώσεων (υετογράφηματα), στάθμης του νερού (γεωτρήσεων, επιφανειακών νερών και της θάλασσας), θερμοκρασίας του αέρος και άλλων παραμέτρων που σχετίζονται με την τροφοδοσία και την κατάσταση του υδροφόρου ορίζοντα.\nΑναλύοντας την δίαιτα μιας πηγής, πρέπει να λάβουμε υπόψη μας, ότι, ενώ οι γεωλογικές και υδραυλικές παράμετροι ενός υδροφόρου στρώματος παραμένουν σταθερές, επί μεγάλα χρονικά διαστήματα, δεν συμβαίνει το ίδιο και με τις υδρομετεωρολογικές και υδροχημικές παραμέτρους του, που υπόκεινται σε συνεχείς διακυμάνσεις. Έτσι, η δίαιτα της πηγής αντικατοπτρίζει κυρίως τις υδρομετεωρολογικές μεταβολές και τις υδροχημικές διεργασίες, που φθάνουν στην έξοδο του συστήματος "φιλτραρισμένες" και τροποποιημένες από το υδροφόρο στρώμα.\nΓ.1. Πηγές επαφής και πηγές υπερχείλισης\nΓια πρακτικούς λόγους, που σχετίζονται με την εκμετάλλευση των πηγών, διακρίνουμε δύο κύριους μηχανισμούς ανάβλυσης των πηγών: τις πηγές επαφής και τις πηγές υπερχείλισης.\nΗ πηγή επαφής αναβλύζει στην επαφή του υδροφόρου ορίζοντα με το αδιαπέρατο υπόβαθρό του, στο σημείο όπου το δάπεδο του υδροφόρου στρώματος τέμνει την επιφάνεια του εδάφους. Ανάντη της πηγής, το αδιαπέρατο υπόβαθρο ανυψώνεται σε σχέση με την πηγή, οπότε κάτω από το επίπεδο της ανάβλυσης δεν υπάρχουν αποθέματα νερού. Επομένως, χαρακτηριστικό της πηγής επαφής είναι η απουσία αξιόλογου υπόγειου ταμιευτήρα.\nΗ πηγή υπερχείλισης αναβλύζει από ένα σημείο που βρίσκεται υψηλότερα από το αδιαπέρατο υπόβαθρο του υδροφόρου ορίζοντα. Αυτό μπορεί να συμβαίνει όταν ο υδροφόρος ορίζοντας φράσσεται πλευρικά από ένα αδιαπέρατο πέτρωμα ή όταν τα πετρώματα στα οποία αναπτύσσεται ο υδροφόρος ορίζοντας σχηματίζουν σύγκλινο ή λεκάνη. Κάτω από το επίπεδο ανάβλυσης η κορεσμένη ζώνη εκτείνεται μέχρι το δάπεδο του υδροφόρου στρώματος. Ακόμη και μετά την ολοκληρωτική στείρευση της πηγής, μέσα στην κορεσμένη ζώνη εξακολουθούν να υπάρχουν αποθέματα που μπορούν να αντληθούν με γεωτρήσεις. Επομένως, χαρακτηριστικό της πηγής υπερχείλισης είναι ότι συνοδεύεται από έναν υπόγειο ταμιευτήρα μεγάλων σχετικώς διαστάσεων. Ο υδροφόρος ορίζοντας που τροφοδοτεί μία πηγή υπερχείλισης μπορεί να είναι ελεύθερος ή υπό πίεση. Στην δεύτερη περίπτωση ο υπόγειος ταμιευτήρας μπορεί να βρίσκεται σε μεγάλα βάθη και να είναι δύσκολος ο εντοπισμός του.\nΓ.2. Σχέση στάθμης υδροφόρου ορίζοντα και παροχής της πηγής.\nΗ παροχή μιας πηγής είναι συνάρτηση των φορτίων που επικρατούν στην κορεσμένη ζώνη. Για να αποδείξουμε ότι ένας υδροφόρος ορίζοντας συνδέεται υδραυλικώς με μία πηγή και την τροφοδοτεί, εξετάζουμε συνήθως την σχέση που υπάρχει ανάμεσα στην στάθμη των γεωτρήσεων της περιοχής και στην παροχή της πηγής. Παράδειγμα τέτοιας συσχέτισης φαίνεται στο παρακάτω διάγραμμα.\nΣε ένα διάγραμμα στάθμης - παροχής πρέπει κανονικά η παροχή να μηδενίζεται όταν η στάθμη κατέρχεται στο επίπεδο ανάβλυσης της πηγής.\nΗ σχέση στάθμης - παροχής μπορεί να είναι γραμμική ή καμπυλόγραμμη. Η καμπυλόγραμμη συσχέτιση φανερώνει μεγάλες ταχύτητες ροής και πιθανότατα την ύπαρξη τυρβώδους ροής στην ευρύτερη περιοχή της ανάβλυσης.\nΗ σχέση στάθμης υδροφόρου ορίζοντα - παροχής μιας πηγής μπορεί να χρησιμοποιηθεί για την εκτίμηση της παροχής της πηγής, όταν διαθέτουμε στάθμες του υδροφόρου ορίζοντα σε πιεζόμετρα που βρίσκονται ανάντη της πηγής.\nΕικόνα 9. - Αντιστοιχία μεταξύ της επιφάνεια ς του νερού μέσα στο κάρστ\n(AVEN DE LA SOEUR) και των παροχών\nστην κύρια πηγή του SAUVE. (C. DROGUE, 1964)\nΓ.3. Αναρρύθμιση της παροχής των πηγών.\nΗ τεχνική αυτή εφαρμόζεται στους υδροφόρους ορίζοντες που εκφορτίζονται από μία πηγή υπερχείλισης και βασίζεται στην άντληση νερού από τον υπόγειο ταμιευτήρα, δηλαδή από τα αποθέματα που βρίσκονται κάτω από το επίπεδο ανάβλυσης της πηγής.\nΕάν ο ρυθμός άντλησης είναι μεγαλύτερος από την παροχή στείρευσης του συστήματος, τότε η πηγή στερεύει και η στάθμη του υδροφόρου ορίζοντα κατέρχεται κάτω από το επίπεδο ανάβλυσης της πηγής. Με τον τρόπο αυτόν δημιουργείται ένα κενό κάτω από το επίπεδο ανάβλυσης, το οποίο αναπληρώνεται, όταν σταματήσουν οι αντλήσεις, από την φυσική παροχή του συστήματος. Όταν επέλθει πλήρης αναπλήρωση του κενού, τότε η πηγή αρχίζει να επαναλειτουργεί.\nΕίναι προφανές ότι εάν ο όγκος του δημιουργούμενου κενού, στον υπόγειο ταμιευτήρα, ξεπεράσει τον όγκο της μέσης ετήσιας φυσικής αναπλήρωσης του συστήματος, τότε η πηγή δεν θα λειτουργήσει ξανά ποτέ. Τότε έχει επέλθει πλήρης αναρρύθμιση της πηγής.\nΣτην πράξη, η πλήρης αναρρύθμιση δεν είναι εφικτή, ούτε και επιθυμητή, για περιβαλλοντικούς λόγους. Έτσι συνήθως πραγματοποιείται μερική αναρρύθμιση της πηγής, δηλαδή αυτή στερεύει μόνο για μερικούς μήνες.\nΗ αναρρύθμιση των πηγών είναι ιδιαίτερα χρήσιμη όταν ο λόγος της μέγιστης ετήσιας προς την ελάχιστη ετήσια παροχή της πηγής υπερβαίνει το 4. Με τον τρόπο αυτόν αξιοποιούνται οι υψηλές παροχές του χειμώνα, που συνήθως χάνονται ανεκμετάλλευτες.\nΓ.4. Μηχανισμοί υφαλμύρυνσης των πηγών\nΥπάρχουν δύο βασικοί μηχανισμοί υφαλμύρυνσης: η γενική υφαλμύρυνση και η σημειακή υφαλμύρυνση.\nΗ γενική υφαλμύρυνση συμβαίνει σε παράκτιους υδροφόρους ορίζοντες, που σχηματίζονται μέσα σε προσχώσεις ή σε ένα ομογενές καρστ. Κάτω από το στρώμα του γλυκού νερού σχηματίζεται η διεπιφάνεια που χωρίζει το γλυκό νερό από το αλμυρό. Στην πραγματικότητα πρόκειται για μία ζώνη υφάλμυρου νερού, που μετατοπίζεται κατακόρυφα, ανάλογα με της διακυμάνσεις των φορτίων του υδροφόρου ορίζοντα.\nΌταν το υδροφόρο στρώμα είναι πολύ περατό, τα φορτία του υδροφόρου ορίζοντα είναι πολύ χαμηλά και η διεπιφάνεια ανέρχεται και βρίσκεται σε πολύ μικρά βάθη κάτω από το υψόμετρο μηδέν. Τότε είναι εφικτή η ανάμιξή του νερού της θάλασσας με το υπερκείμενο γλυκό νερό, με αποτέλεσμα να δημιουργείται ένα ομογενές μείγμα που τελικά εξέρχεται από την πηγή. Ο μηχανισμός της υφαλμύρυνσης είναι υδροδυναμικός, με την έννοια ότι η ανάμιξη γλυκού και θαλασσινού νερού οφείλεται κυρίως στην κίνηση του γλυκού νερού, που συμπαρασύρει το υποκείμενο αλμυρό νερό.\nΟι πηγές γενικής υφαλμύρυνσης παρουσιάζουν: α) Σταθερή σχετικώς αλατότητα του νερού της πηγής, στην διάρκεια του έτους, ανεξάρτητη από της μεταβολές της παροχής της πηγής. Β) Μικρές μεταβολές της παροχής της πηγής, τόσο σε ετήσια, όσο και σε μηνιαία ή ημερήσια κλίμακα. Γ) Αύξηση της παροχής της πηγής μπορεί να συνοδεύεται από αύξηση της αλατότητας, λόγω εντονότερης υδροδυναμικής ανάμιξης γλυκού - αλμυρού νερού. Δ) Αύξηση των φορτίων του υδροφόρου ορίζοντα δεν επιφέρει ουσιαστική μείωση της αλατότητας.\nΗ σημειακή υφαλμύρυνση συμβαίνει σε καρστικούς υδροφόρους ορίζοντες ορεινού ή σωληνωτού τύπου. Η διείσδυση της θάλασσας γίνεται μέσω της ή περισσότερων υποθαλάσσιων σιφωνοειδών καρστικών αγωγών, σε σχήμα U, που διοχετεύουν το νερό της θάλασσας προς κάποιο σημείο στο εσωτερικό της καρστικής μάζας. Το μείγμα γλυκού - αλμυρού νερού παρασύρεται, έπειτα, και εξέρχεται από την υφάλμυρη πηγή.\nΗ διείσδυση του θαλασσινού νερού μέσα στον σίφωνα εξαρτάται από την διαφορά πιέσεων (δυναμικού), που υπάρχει μεταξύ των δύο στομίων του, δηλαδή από την πλευρά του υδροφόρου στρώματος και από την πλευρά της θάλασσας. Σε περιόδους υψηλών φορτίων στο καρστ, η κυκλοφορία γίνεται από το καρστ προς την θάλασσα και στο στόμιο του σίφωνα, προς την πλευρά της θάλασσας, εμφανίζονται υποθαλάσσιες πηγές. Το αντίθετο συμβαίνει σε περιόδους χαμηλών φορτίων, οπότε η κυκλοφορία του νερού γίνεται από την θάλασσα προς το υδροφόρο στρώμα. Δηλαδή οι υποθαλάσσιες πηγές λειτουργούν σαν εσταβέλλες.\nΟι πηγές σημειακής υφαλμύρυνσης παρουσιάζουν Α) Μεταβαλλόμενη αλατότητα, που συσχετίζεται με τις μεταβολές των φορτίων του υδροφόρου ορίζοντα ή της παροχής της πηγής. Β) Μεγάλες μεταβολές της παροχής της πηγής, εφόσον δεν διαφεύγουν ποσότητες νερού από τον σίφωνα προς την θάλασσα. Γ) Αύξηση της παροχής της πηγής συνοδεύεται από μείωση της αλατότητας. Δ) Η αύξηση των φορτίων στον υδροφόρο ορίζοντα, προκαλεί μείωση της παροχής, που εισέρχεται στον σίφωνα από την πλευρά της θάλασσας, με αποτέλεσμα να μειώνεται η υφαλμύρυνση του υδροφόρου ορίζοντα και της πηγής.\nΔ. Ανάλυση του υδρογραφήματος μιας πηγής\nΥδρογράφημα ονομάζουμε την καμπύλη Q(t) της παροχής μιας πηγής συναρτήσει του χρόνου t. Η μορφή του υδρογραφήματος εξαρτάται από τα υδροδυναμικά χαρακτηριστικά του συστήματος, που είναι συνάρτηση των υδρογεωλογικών χαρακτηριστικών, τόσο του υδροφόρου ορίζοντα, όσο και της ακόρεστης ζώνης.\nΣε ένα υδρογράφημα, παρατηρούμε ότι μετά από μία βροχόπτωση, εμφανίζεται μια απότομη αύξηση της παροχής της πηγής. Λίγο μετά την παύση της βροχής, η παροχή λαμβάνει την μέγιστη τιμή της και αργότερα, αρχίζει να ελαττώνεται προοδευτικά, για ένα χρονικό διάστημα, που διαρκεί αρκετές ημέρες. Το φαινόμενο αυτό επαναλαμβάνεται κάθε φορά που βρέχει ή, για την ακρίβεια, κάθε φορά που σημειώνεται κατείσδυση νερού στο υπέδαφος. Δηλαδή μετά από κάθε βροχόπτωση, σχηματίζεται ένα αυξομειωτικός κύκλος της παροχής. Στον κύκλο αυτόν διακρίνουμε τρεις φάσεις:\nα) Την καμπύλη συγκέντρωσης, που αντιστοιχεί στην αύξηση της παροχής μέχρι το μέγιστο,\nβ) Την καμπύλη πτώσης, που αντιστοιχεί στην σχετικά απότομη μείωση της παροχής, που ακολουθεί το μέγιστο, και\nγ) Την καμπύλη στείρευσης, που αντιστοιχεί στο τμήμα του υδρογραφήματος, που παρουσιάζει σχετικώς βραδεία μείωση της παροχής.\nΗ καμπύλη στείρευσης μιας πηγής φαίνεται ότι ακολουθεί κάποιο μαθηματικό νόμο, που εξαρτάται της υδραυλικές ιδιότητες του υδροφόρου ορίζοντα που τροφοδοτεί της πηγή και κυρίως από την ταχύτητα εκφόρτισής του, σε συνδυασμό με τα αποθέματα νερού, που είναι αποθηκευμένα μέσα στον υδροφόρο ορίζοντα. Για τον λόγο αυτόν, η μελέτη της καμπύλης στείρευσης παρουσιάζει μεγάλο ενδιαφέρον.\nΗ μελέτη της καμπύλης στείρευσης, κατά τον κλασσικό τρόπο, γίνεται γραφικά, δηλαδή κατασκευάζεται ένα διάγραμμα, όπου στον οριζόντιο άξονα μπαίνει ο χρόνος (συνήθως σε ημέρες) και στον κατακόρυφο άξονα η παροχή της πηγής (συνήθως σε m3/sec).\nΓια την μελέτη της καμπύλης στείρευσης έχουν προταθεί διάφοροι μαθηματικοί τύποι εκ των οποίων ο πιο διαδεδομένος είναι ο τύπος του Maillet:\nQt = Qo . e-αt\nQt είναι η παροχή στην χρονική στιγμή t,\nQo είναι η παροχή στη χρονική στιγμή t = 0,\ne είναι η βάση των φυσικών λογαρίθμων (2,71828) και\nα είναι ο συντελεστής στείρευσης της πηγής, που εκφράζει την ταχύτητα εκφόρτισης ή στράγγισης του υδροφόρου ορίζοντα.\nΌπως φαίνεται από τον τύπο, η καμπύλη στείρευσης είναι μια εκθετική καμπύλη. Εάν σχεδιάσουμε το υδρογράφημα με την παροχή σε λογαριθμική κλίμακα, τότε η καμπύλη μετατρέπεται σε ευθεία, η κλίση της οποίας επιτρέπει να υπολογίσουμε το α.\nΥπολογιστικά, ο συντελεστής α προσδιορίζεται εάν λογαριθμήσουμε τον τύπο του Maillet. Με χρήση των δεκαδικών λογαρίθμων θα έχουμε:\nα = (logQo - logQt) / 0,4343 (t - to)\nΗ ολοκλήρωση του τύπου του Maillet επιτρέπει να εκτιμήσουμε τα διαθέσιμα αποθέματα νερού, τα οποία περιέχονται στον υδροφόρο ορίζοντα, αρκεί να γνωρίζουμε σε μία δεδομένη στιγμή t την παροχή Qt. Για όγκο V σε m3, ισχύει τύπος:\nV = 86400 Qt / α\nΕικόνα 10. - Καμπύλες στείρευσης της πηγής Foux de la Vis\nΕάν υπολογίσουμε τα αποθέματα, που αντιστοιχούν σε κάθε παροχή του υδρογραφήματος, τότε μπορούμε να σχεδιάσουμε την καμπύλη των αποθεμάτων (των υπολειπόμενων όγκων) συναρτήσει της παρατηρούμενης παροχής. Το διάγραμμα αυτό μας επιτρέπει, θεωρητικά, να εκτιμήσουμε τα αποθέματα που αντιστοιχούν σε κάθε παροχή στείρευσης και κατ' επέκταση σε κάθε χρονική στιγμή για την οποία είναι γνωστή η παροχή της πηγής.\nΤο ανώτερο τμήμα του υδρογραφήματος, ακόμη και σε λογαριθμική κλίμακα, έχει την μορφή μίας καμπύλης. Αυτό το φαινόμενο δείχνει ότι στην αρχή της εκφόρτισης του υδροφόρου ορίζοντα (καμπύλη πτώσης) η παροχή είναι ενισχυμένη (η ταχύτητα εκφόρτισης του υδροφόρου ορίζοντα είναι αυξημένη) και ότι υπάρχουν και άλλες συνιστώσες ροής, που προστίθενται στην βασική εκφόρτιση, που γίνεται σύμφωνα με τον τύπο του Maillet. Στα καρστικά συστήματα αυτό μπορεί να αποδοθεί στην συνύπαρξη πολλών ταχυτήτων εκφόρτισης μέσα στον ίδιο υδροφόρο ορίζοντα.\nΕάν υποθέσουμε ότι στην παροχή της πηγής συνυπάρχουν τρεις ροές, που ακολουθούν όλες τον νόμο του Maillet, τότε, θεωρητικά, μπορούμε να σπάσουμε την καμπύλη στείρευσης σε τρεις εκθετικές συνιστώσες και να γράψουμε τον τύπο:\nQt = Q1o .e-α1.t + Q2o .e-α2.t + Q3o .e-α3.t\nΌπου α1, α2 και α3 είναι τρεις διαφορετικοί συντελεστές στείρευσης και Q1o, Q2o και Q3o οι αρχικές παροχές για κάθε συνιστώσα της ροής.\nΟι αρχικές παροχές Q1o, Q2o και Q3ο εξαρτώνται από την κατάσταση φόρτισης του συστήματος κατά την στιγμή της έναρξης της στείρευσης και γενικότερα κάθε ιδιαίτερης καμπύλης στείρευσης που αναλύουμε. Εάν αναλύουμε ολόκληρη την ετήσια καμπύλη στείρευσης, τότε η στιγμή έναρξης αντιστοιχεί στην άνοιξη, όταν σταματούν οι βροχές, στην Ελλάδα. Δηλαδή, εάν αναλύσουμε καμπύλες στείρευσης της ιδίας πηγής, αλλά σε διαφορετικά έτη, τότε βλέπουμε ότι οι καμπύλες στείρευσης διαφέρουν, στην μορφή τους, από έτος σε έτος. Εδώ πρέπει να επισημάνουμε, ότι η διαφορετική τους μορφή δεν οφείλεται σε αλλαγή των τριών συντελεστών στείρευσης α1, α2 και α3, αλλά στην μεταβολή των αρχικών παροχών Q1o, Q2o και Q3o, που διαφέρουν από χρονιά σε χρονιά, εξαρτώμενες από τις βροχοπτώσεις, οι οποίες δεν πέφτουν κάθε χρόνο με τον ίδιο ρυθμό και ένταση επάνω στην λεκάνη τροφοδοσίας. Δηλαδή, οι συντελεστές στείρευσης α1, α2 και α3 παραμένουν αμετάβλητοι και αποτελούν σταθερές του φυσικού καρστικού συστήματος, ενώ οι αρχικές (εαρινές) παροχές Q1o, Q2o και Q3o αποτελούν μεταβλητές που μεταβάλλονται από χρονιά σε χρονιά, ανάλογα με τις χειμερινές συνθήκες τροφοδοσίας του συστήματος.\nΠιθανότατα, στα καρστικά συστήματα, ο συντελεστής α1 εκφράζει την ταχύτητα εκφόρτισης του δικτύου των μεγάλων καρστικών αγωγών, ο συντελεστής α2 την ταχύτητα των μέτριων αγωγών και ο συντελεστής α3 την ταχύτητα των πολύ μικρών αγωγών.\nΕάν ο όγκος των αποθεμάτων υπολογισθεί στην αρχή της περιόδου στείρευσης (έστω Vo) και στο τέλος αυτής (έστω Ve), τότε η διαφορά τους δίνει τον όγκο του νερού που εξήλθε από την πηγή κατά την διάρκεια της στείρευσης (δηλαδή κατά το θέρος).\nΕάν, εφαρμόζοντας την παραπάνω μεθοδολογία, υπολογίσουμε για κάθε έτος έναν συντελεστή στείρευσης α, τότε επαναλαμβάνοντας αυτόν τον υπολογισμό για διαδοχικά έτη, μπορούμε να εκτιμήσουμε έναν μέσο συντελεστή στείρευσης, που να ανταποκρίνεται με ασφάλεια στο σύστημα.\nΕάν, όμως, επιχειρήσουμε να βάλουμε επάνω σε ένα διάγραμμα τις καμπύλες των αποθεμάτων (των υπολειπόμενων όγκων) συναρτήσει των παρατηρούμενων παροχών, για διαδοχικές χρονιές, τότε βλέπουμε ότι για διαφορετικές χρονιές, στην ίδια τιμή παροχής δεν αντιστοιχούν οι ίδιοι υπολειπόμενοι όγκοι και μάλιστα οι διαφορές είναι σημαντικές.\nΕικόνα 11. - Ανασύνθεση υδρογραφήματος και υπολειπόμενοι όγκοι\nανά έτος της πηγής Foux de la Vis\nΑυτό το γεγονός θα μπορούσε να εξηγηθεί με την υπόθεση ότι μία δεδομένη παροχή, σε διαφορετικές χρονιές, αντιστοιχεί σε διαφορετικές καταστάσεις φόρτισης (πλήρωσης) του υδροφόρου ορίζοντα, που οφείλονται στα διαφορετικά ιστορικά των βροχοπτώσεων, που παρατηρούνται από χρονιά σε χρονιά. Αυτό το πρόβλημα δείχνει ότι η εκτίμηση των αποθεμάτων, μέσω των καμπυλών στείρευσης δεν μπορεί να γίνει με ακρίβεια.\nΑπό την προηγούμενη ανάλυση γίνεται φανερό ότι η μελέτη των καμπυλών στείρευσης δεν μπορεί να γίνει χωρίς να λαμβάνονται υπόψη οι συνθήκες τροφοδοσίας και επαναπλήρωσης του υδροφόρου ορίζοντα και ιδιαίτερα το ιστορικό των βροχοπτώσεων.\nΠροέκυψε, λοιπόν, η ανάγκη να επινοηθεί μια νέα μέθοδος εκτίμησης της στείρευσης μια πηγής, που θα ενσωμάτωνε την διαδικασία τροφοδοσίας του συστήματος. Αυτό επιτεύχθηκε από τον γράφοντα με την κατασκευή του μοντέλου BEMER, το οποίο υπολογίζει το συνεχές υδρογράφημα της πηγής, όχι μόνο για την περίοδο της στείρευσης, αλλά και για την περίοδο φόρτισης του υδροφόρου ορίζοντα.\nΜε το μοντέλο BEMER αποδείχθηκε ότι τα αποθέματα που αντιστοιχούν σε κάθε ένα από τα τρία δίκτυα, στα οποία αναλύεται η κυκλοφορία του νερού, μεταβάλλονται συνεχώς στην διάρκεια του έτους και δεν υφίσταται κάποια σταθερή σχέση μεταξύ τους.\nΕπομένως, πρέπει να έχουμε υπόψη μας, ότι μία δεδομένη παροχή της πηγής είναι δυνατόν να συντίθεται με διαφορετικούς τρόπους, δηλαδή η πηγή μπορεί να τροφοδοτείται από διαφορετικά αποθέματα, αποθηκευμένα σε διαφορετικές θέσεις του καρστ με διαφορετικές υδραυλικές ιδιότητες. Για τον λόγο αυτόν, δεν μπορεί να υπάρχει μονοσήμαντη αντιστοιχία μεταξύ της τιμής της παροχής της πηγής και των συνολικών αποθεμάτων. Η ακριβής εκτίμηση των αποθεμάτων, ανά πάσα στιγμή, μπορεί να επιτευχθεί μόνο με την χρήση ενός μαθηματικού μοντέλου, όπως το BEMER.\nΑναρτήθηκε από ΚΑΡΟΛΟΣ ΜΠΕΖΕΣ - KAROLOS BEZES στις 6:23 π.μ. 0 σχόλια\nΕτικέτες Καμπύλη Στείρευσης, Καρστική πηγή, Μοντέλο BEMER, Υδρογεωλογία, Υδρογεωλογική Μελέτη\nΥδρογεωλογικές - Γεωφυσικές Μελέτες για Δήμους και...\nΑλμυρός Αγίου Νικολάου (1)\nΓεωηλεκτρικές Διασκοπήσεις (1)\nΚαμπύλη Στείρευσης (1)\nΚαρστική πηγή (2)\nΜοντέλο Πηγής Αλμυρού Ηρακλείου (1)\nΜοντέλο BEMER (2)\nΠηγή Αλμυρού Ηρακλείου Κρήτης (1)\nΥδρογεωλογική Μελέτη (3)\nΥφάλμυρη Πηγή (1)\nAlmyros Spring Heraklion Creta (1)


ευανάγνωστο: Ποιον απειλείτε, ρε μορμολύκεια της πολιτικής;\nΠοιον απειλείτε, ρε μορμολύκεια της πολιτικής;\n.Ποιος σάς έδωσε το δικαίωμα να χρησιμοποιείτε το μόνο όπλο που έχετε αφήσει στον λαό, που δεν είναι τίποτε άλλο από την ψήφο, για να κάνετε το στημένο σας παιχνίδι;\nΑπό πού πήρε το δικαίωμα ο Σαμαράς και προεκλογικά τάζει εκτός των άλλων και 550,000 θέσεις εργασίας, όταν ο ίδιος ήταν αυτός που απαγόρευσε στους Έλληνες να εργάζονται για να κάνει τα χατίρια των δανειστών; Από τη μια έχει καταφέρει να στήσει στις ουρές του ΟΑΕΔ όλο το εργατικό δυναμικό της χώρας για 400 ευρώ επίδομα και ξαφνικά ο κουβαρντάς θα ανοίξει την πόρτα εργασίας με το που θα ανοίξουν οι κάλπες! Ποιον απειλείς, πρωθυπουργέ, ότι δεν θα του δώσεις δουλειά αν δεν πάρεις την ψήφο του; Τι σε κάνει να θεωρείς ότι είσαι ο... Λουδοβίκος αυτής της χώρας που ορίζεις τις θέσεις εργασίας και τις έχεις κιόλας τακτοποιήσει αρκεί να σε πληρώσουν σαν να ήσουν μπράβος κωλόμπαρου που με ψήφους θα δώσεις εργασία ξευτελίζοντας και τον άνεργο αλλά και την ίδια την εργασία;Ποιον απειλεί ο Βενιζέλος ότι θα έχουμε «βία και έκφραση ναζισμού» αν δεν συσπειρωθεί το παλιό ΠΑΣΟΚ και δώσει ώθηση στην Ελιά να συγκυβερνήσει με άνεση; Πόσο καλά ξέρει τον ναζισμό και την προκατασκευασμένη βία ο Βενιζέλος για να είναι τόσο σίγουρος προεκλογικά ότι αν δεν πάρει τα ποσοστά που γουστάρει, η Ελλάδα την επόμενη ημέρα θα γίνει πεδίο μάχης; Και στο κάτω-κάτω από πού πήραν το δικαίωμα οι Πασοκτσήδες να θεωρούν ότι μόνο αυτοί δεν είναι ναζιστές και βίαιοι αλλά εκφραστές «της δημοκρατίας και της ανάπτυξης» όπως δήλωσε ο πρόεδρος τους;\nΤο ξύλο που έδωσαν, τόσο το σωματικό όσο και το ψυχολογικό, τα όργανα της εξουσίας σε όλες τις διακυβερνήσεις του ΠΑΣΟΚ συγκρίνονται μόνο με τα ΕΑΤ-ΕΣΑ της Χούντας. Οι Πασόκοι είχαν φθάσει να δίνουν εντολές στα ΜΑΤ να βαράνε ανελέητα γερόντια που ζητούσαν τα δεδουλευμένα τους και τώρα μιλούν για τη βία και το ναζισμό των άλλων; Έχει να μάς πει κάτι ο σοβαρός συνταγματολόγος Βενιζέλος, που πριν έξι μήνες ήταν υπέρ της φυλάκισης των βουλευτών της Χ.Α εκτοξεύοντας της δημοφιλία τους και ξαφνικά προεκλογικά το κόμμα της Χ.Α όχι μόνο δεν είναι «συμμορία εγκληματιών» αλλά έχουν και δημοκρατικά εκλεγμένους εκπροσώπους στις 12 από τις 13 Περιφέρειες της χώρας; Τι είναι το σύνταγμα τελικά, Βενιζέλε, κιλότα;\nΑπειλές και από τον Τσίπρα αλλά με αριστερίστικο, διανοουμενίστικο, προοδευτικό τρόπο. Ο Αλέξης είναι κατά της έντονης διαμάχης αλλά να απειλεί προεκλογικά ξέρει. Από το Μιλάνο το παιδί έβαλε το δίλημμα. «Ή Μακιαβέλι ή Γκράμσι», πιάνοντας τους δύο Ιταλούς φιλοσόφους για να πείσει τους Ιταλούς ψηφοφόρους του. Δηλαδή Αλέξη, εσύ πήρες από μόνος σου το δικαίωμα να μάς πεις ότι ζούμε υπό Μακιαβελική Ευρώπη και θα έρθεις εσύ ως κομουνιστής Γκράμσι και θα ανατρέψεις την κατάσταση. Μας τρομάζεις Αλέξη, διότι μπορεί ο Γκράμσι να τράβηξε των παθών του τον τάραχο μην καταφέρνοντας να αλλάξει τον κόσμο με τις ιδέες του, αλλά από τον ίδιο χώρο πέρασε και ο Μουσολίνι το 1914 και μετά έγινε όχι απλά Μακιαβέλι αλλά Μακιαβελάρα. Εσύ λοιπόν, ποιον ρόλο θα παίξεις στην νέα Ε.Ε που σχεδιάζεις; Του Γκράμσι στην φυλακή ή του πρώην αριστερού Μουσολίνι κολλητού του Χίτλερ;\nΑποδείξατε περίτρανα πως "Ανάγκας και ...Λαοί πείθονται".\nΑναρτήθηκε από Evangelo Agneos στις Τετάρτη, Μαΐου 21, 2014\nΑντίστροφη μέτρηση για τις Πανελλαδικές - Όλο το π...


ΔΙΑΣΩΣΗ - Σελίδα 5 από 19 - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική/Ετικέτα: ΔΙΑΣΩΣΗ (Σελίδα 5)\n03/11/2019 ΕΛΛΑΔΑ, ΕΠΙΚΑΙΡΟΤΗΤΑ, ΗΡΑΚΛΕΙΟ, ΚΡΗΤΗ 0\nΦωτογραφίες από την επιχείρηση διάσωσης της Νεοζηλανδής τουρίστριας, η οποία εξαφανίστηκε από τη Φολέγανδρο και εντοπίστηκε σήμερα ανοιχτά του Ηρακλείου, έδωσε στη δημοσιότητα το Λιμενικό Σώμα. Σύμφωνα με την ανακοίνωση του Λιμενικού, η γυναίκα εντοπίστηκε τις πρωινές ώρες σήμερα και είναι καλά στην υγεία της. Η τουρίστρια είχε εξαφανιστεί από το μεσημέρι της …\n06/10/2019 NEWS VIDEOS, ΠΝΕΥΜΑ, ΡΕΘΥΜΝΟ 0\n08/09/2019 ΕΠΙΚΑΙΡΟΤΗΤΑ, ΛΑΣΙΘΙ 0\nΣτο δεξί της πόδι τραυματίστηκε 57χρονη Γαλλίδα τουρίστρια διασχίζοντας το Φαράγγι του Ρίχτη και ζήτησε βοήθεια. Στην επιχείρηση διάσωσης συμμετείχαν 6 πυροσβέστες του κλιμακίου της Σητείας, 8 εθελοντές της ΕΔΕΑΚ, αστυνομικοί του Α.Τ. Σητείας και το ΕΚΑΒ που παρέλαβε την 57χρονη και τη μετέφερε στο Νοσοκομείο. Φωτό αρχείου\n01/09/2019 ΕΠΙΚΑΙΡΟΤΗΤΑ, ΗΡΑΚΛΕΙΟ 0\nΈνα ανήλικο κορίτσι έπεσε σε πηγάδι κάτω από αδιευκρίνιστες ακόμη συνθήκες, χθες το απόγευμα σε περιοχή του Τυμπακίου στον Δήμο Φαιστού. Σύμφωνα με το cretapost.gr, το κοριτσάκι ηλικίας 10 ετών βρισκόταν έξω από το σπίτι και ξαφνικά έπεσε στο πηγάδι, το οποίο να σημειωθεί πως είχε νερό. Καλά στην υγεία της …


Ως το "V50 ThinQ 5G" θα μας συστηθεί το πρώτο 5G Smartphone της LG | Techingreek.com\nΔιεθνές ντεμπούτο ετοιμάζει να κάνει το πρώτο 5G smartphones της LG με ευκαιρία το επερχόμενο συνέδριο MWC 2019 προς τα τέλη του μήνα Φεβρουαρίου και σύμφωνα με νέα έκθεση, η ναυαρχίδα θα έχει ένα μεγάλο και σύνθετο όνομα. Συγκεκριμένα, η ETNews πιστεύει ότι η νέα συσκευή 5G της εταιρείας θα κυκλοφορήσει στην αγορά ως “LG V50 ThinQ 5G” και θα πρέπει να είναι διαθέσιμη για αγορά κάποια στιγμή τον Μάρτιο.\nΜόλις ξεκινήσει, η συσκευή στρέφεται προς μια τιμή που κυμαίνεται μεταξύ 1165 δολαρίων και 1,5 1354 δολαρίων στη Νότια Κορέα. Στις ΗΠΑ, η Sprint επιβεβαίωσε ότι θα προσφέρει τη συσκευή- πιθανώς σε ελαφρώς χαμηλότερη τιμή, ενώ άλλοι διεθνείς πάροχοι θα πρέπει να φέρουν τη συσκευή στην Ευρώπη.\nΗ νοτιοκορεατική εταιρεία δεν φαίνεται να ενδιαφέρεται να δημιουργήσει ένα εντελώς νέο εμπορικό σήμα μόνο για τα μοντέλα 5G.\nΠρος το παρόν, μόνο μερικές βασικές λεπτομέρειες είναι γνωστές σχετικά με τη ναυαρχίδα της LG. Το smartphone θα τροφοδοτείται από SoC Snapdragon 855 και μια πολύ αξιοσέβαστη μπαταρία 4.000mAh. Αυτό, σύμφωνα με την ίδια την LG, θα φτάσει σε συνδυασμό με ειδικό θάλαμο ατμών που θα βοηθήσει να αποφευχθούν τυχόν προβλήματα υπερθέρμανσης.\nEπίσης, η εταιρεία έχει επιβεβαιώσει προηγουμένως ότι το μοντέλο θα περιλαμβάνει ένα μοναδικό σχέδιο. Λαμβάνοντας υπόψη ότι θα μπορούσε να φθάσει ως μέρος της σειράς V της LG όμως, το smartphone θα μπορούσε να μοιάζει πολύ με το LG V40 ThinQ.


Η Μπέσσυ Αργυράκη στο TLIFE μετά την καταστροφή του σπιτιού της από τη φωτιά: "Προσπαθώ να συνεφέρω τον άντρα μου"\nΗΟΜΕ News Η Μπεσσυ Αργυρακη στο TLIFE μετα την καταστροφη του σπιτιου της απο τη φωτια: “Προσπαθω να συνεφερω τον αντρα μου”\nΗ Μπέσσυ Αργυράκη στο TLIFE μετά την καταστροφή του σπιτιού της από τη φωτιά: “Προσπαθώ να συνεφέρω τον άντρα μου”\n21.05.2021 | 15:58\t by Αννα Καντζηλιερη, @kantz_ann\nΙδιαίτερα δύσκολη είναι η σημερινή ημέρα για τη Μπέσσυ Αργυράκη, καθώς η μεγάλη φωτιά που ξέσπασε στην Κορινθία και τη Δυτική Αττική έφτασε στο εξοχικό που διατηρεί με την οικογένειά της στην περιοχή Άνω Πευκενέα. Η γνωστή τραγουδίστρια έσπευσε στην περιοχή μαζί με τον σύζυγό της, προκειμένου να δουν σε τι κατάσταση βρίσκεται στο σπίτι τους.\nΜιλώντας στο TLIFE, η Μπέσσυ Αργυράκη εξομολογήθηκε ότι δυστυχώς το εξοχικό τους κάηκε από την πύρινη λαίλαπα στο μεγαλύτερο μέρος του. Τα μόνο δωμάτια που κατάφεραν να σωθούν από τις φλόγες ήταν αυτά που βρίσκονταν στον κάτω όροφο.\n“Προσπαθώ να είμαι κοντά στον άνδρα μου να τον συνεφέρω. Δεν έχω καθόλου σπίτι. Τρία δωμάτια που ήταν από κάτω ξενώνας, αυτά έμειναν, όλα τα υπόλοιπα χάθηκαν. Το κυρίως σπίτι είναι τελειωμένο. Δεν υπάρχει τίποτα”, ανέφερε σοκαρισμένη η Μπέσσυ Αργυράκη.\nΗ τραγουδίστρια ανησυχούσε πολύ και για τα δύο σκυλάκια που βρίσκονταν στο σπίτι τους. Έχοντας το ένα στην αγκαλιά της, η ίδια αναζητά το δεύτερο.”Το ένα σκυλάκι μου το βρήκα, μου το έφερε ένας φίλος. Το άλλο δεν το βρίσκω. Δεν φεύγω αν δεν ψάξω το άλλο”.\nΕτικέτες ΜΠΕΣΣΥ ΑΡΓΥΡΑΚΗ


Αδριανός: Η φιλοσοφία της ζωής - Art22\nΟ Αδριανός δουλεύει με λάδι σε καμβά και φτιάχνει έργα μικρών και μεγάλων διαστάσεων που πολλές φορές παίρνουν μνημειακό χαρακτήρα.\nΚάθε φιγούρα του, κάθε αντικείμενο βρίσκονται στους πίνακές του για κάποιο λόγο. Για να ανακαλύψεις όλα τα ανεκδοτολογικά στοιχεία, τις αλληγορίες και τους συμβολισμούς που εμπεριέχονται στα έργα, πρέπει να τα παρατηρήσεις πολύ ώρα. Και είναι αυτές οι λεπτομέρειες που τα κάνουν τόσο ενδιαφέροντα.\nΠολλά από τα θέματά του είναι αυτοπροσωπογραφίες – κλασσικές ή μη – μιας και είναι σε συνεχή αναζήτηση της προσωπικής του ταυτότητας, μιας ταυτότητας ψυχολογικής, ιδεολογικής, που αναζητά την αλήθεια που είναι κρυμμένη πίσω από τις μάσκες. Πέρα όμως από τις αυτοπροσωπογραφίες που φτιάχνει, του αρέσει να βάζει τον εαυτό του μέσα σε πολλά από τα έργα του.\nΌταν φτιάχνει το έργο «Δέηση», θέλει να συνδυάσει έννοιες όπως ο ερωτισμός και η ιδέα του «ανώτερου» που εκφράζει η θρησκεία. Στο έργο βλέπουμε τρία πρόσωπα: μια πολύ όμορφη κοπέλα, τον πατέρα του καλλιτέχνη σε στάση δέησης και τον ίδιο, γυμνό. Το έργο έχει γίνει το 2008, την περίοδο που καιγόταν ο Υμηττός. Έτσι, το τοπίο που ζωγραφίζει είναι νεκρό από βλάστηση για να τονίσει το γεγονός ότι δεν προσέχουμε τον πλανήτη αλλά και γενικά το τί είναι όμορφο. Ένα τηλεσκόπιο στο βάθος δεξιά στον πίνακα βρίσκεται εκεί για να μας υπενθυμίσει ότι ο πολιτισμός πολλές φορές φέρνει την καταστροφή αλλά και να μας υποδείξει ότι μπορούμε να στρέψουμε τα οπτικά μας μέσα για να αλλάξουμε το περιβάλλον και συγχρόνως αυτό να περάσει και στην τέχνη. Πατέρας και γιός βρίσκονται γυμνοί και αγανακτισμένοι μπροστά στο τι συμβαίνει όσο ο πατέρας είναι ζωγραφισμένος με τέτοιο τρόπο ώστε να τονιστεί το γεγονός του τί μπορεί να σημαίνει άντρας σήμερα.\nΌταν ζωγραφίζει το έργο «Φάος» (Φως), θέλει να περιγράψει τα ένστικτα του ηλεκτρομαγνητισμού. Το φως στο έργο του βρίσκεται παντού: ο ήλιος που ανατέλλει, η λάμπα, η αναμμένη τηλεόραση, το φωτοστέφανο του Χριστού, η φωτιά για το τσιγάρο. Τεχνητό και φυσικό φως είναι όλα εκεί, στην ίδια εικόνα, με το φεγγάρι να βρίσκεται πάνω αριστερά και τον ήλιο πάνω δεξιά στον πίνακα.Ο ίδιος αυτή τη φορά βρίσκεται στη φύση αλλά παρόλ’ αυτά υποκύπτει στο τεχνητό φως αφού τον βλέπουμε να ανάβει το τσιγάρο του.\nΤα φυτά στο έργο του προσπαθούν να πάνε προς τη μεριά του ήλιου για να αναπτυχθούν και μικρά πεταλουδάκια παγιδεύονται στο φως της λάμπας. Η τηλεόραση βρίσκεται εκεί για να μας υπενθυμίσει πόσο μας μαγνητίζει με αποτέλεσμα να μη βλέπουμε τίποτα γύρω μας.\nΤο πιο σημαντικό όμως στοιχείο του πίνακα είναι ότι όλοι κοιτάν προς το φως και όχι προς το σκοτάδι, με αποτέλεσμα το μήνυμα να είναι αισιόδοξο κι ελπιδοφόρο.\nΗ ζωγραφική του Αδριανού είναι μια ζωγραφική παραστατική με έντονα το θρησκευτικό – ή καλύτερα το πνευματικό – στοιχείο και την κοινωνικοπολιτική ματιά. Θα μπορούσαμε μάλιστα να πούμε ότι ανήκει στους συμβολιστές ζωγράφους μιας και η τέχνη του υποβάλλει τις ιδέες της κυρίως με σύμβολα όσο το ενδιαφέρον για το «θρησκευτικό» μυστικισμό από τη μια μεριά και το ερωτικό και παρακμιακό στοιχείο από την άλλη αποτελούν βασικά χαρακτηριστικά της ζωγραφικής του.\nΔιαθέτει επίσης εξπρεσιονιστικά στοιχεία αφού τα έργα του έχουν για σκοπό τους να εκφραστούν τα συναισθήματα και η ιδιαίτερη εσωτερική οπτική του καλλιτέχνη. Αυτό όμως που συνεπαίρνει το θεατή είναι το γεγονός ότι όλα τα έργα του αγγίζουν με διαφορετικό τρόπο κάθε φορά την ίδια τη φιλοσοφία της ζωής.


22-11-2021 - 14:44μμ\nΑνακαλύφθηκε το αρχαιότερο κόσμημα του κόσμου. Πρόκειται για ένα σετ από χάντρες και κοχύλια σαλιγκαριών 142.000 – 150.000 ετών και οι επιστήμονες πιστεύουν ότι οι χάντρες του μπορεί να φορέθηκαν ως κολιέ ή σκουλαρίκια.\nΤα ευρήματα εντοπίστηκαν σε μια σπηλιά στην έρημο του δυτικού Μαρόκου στο σπήλαιο Bizmoune. Οι 33 χάντρες του κατασκευασμένες από κοχύλια θαλάσσιων σαλιγκαριών μήκους μισής ίντσας, εμφανίστηκαν κατά τις ανασκαφές.\nΟι περίτεχνες χάντρες\nΟ καθηγητής ανθρωπολογίας στο Πανεπιστήμιο της Αριζόνα Στίβεν Λ. Κουν, ανέφερε: «Οι χάντρες ως κόσμημα δείχνουν ότι υπήρχε ακόμη και πριν από εκατοντάδες χιλιάδες χρόνια ένας πολιτισμός και ότι οι άνθρωποι ενδιαφέρονταν να επικοινωνούν με μεγαλύτερες ομάδες ανθρώπων εκτός από το άμεσο περιβάλλον και την οικογένειά τους».


[taq_review] Top Steroids Online https://top-steroids-online.com/ https://top-steroids-online.com/ http://top-steroids-online.is/ http://top-steroids-online.ru/ Το Top Steroids Online είναι μια ειδική ιστοσελίδα για αναβολικά στεροειδή, αυξητικές ορμόνες, πεπτίδια και Epo. Το top-steroids-online.com εγγυάται ταχύτατη παράδοση και κάλυψη για τα προϊόντα σας. Έχουμε πραγματοποιήσει κατά καιρούς διάφορες παραγγελίες και τις παραλάβαμε αρκετά γρήγορα. Η ιστοσελίδα διαθέτει μεγάλη γκάμα Dianabol. Όλα τα προϊόντα είναι σίγουρα αυθεντικά διότι είναι επίσημοι διανομείς για μια σειρά από μεγάλες μάρκες. Από την εμπειρία μου, τα προϊόντα είναι αποτελεσματικά και ποιοτικά. Επιπλέον, εκτιμούμε το ευανάγνωστο στυλ της ιστοσελίδας καθώς και την απλή και γρήγορη πλοήγηση. Στο τμήμα εξυπηρέτησης πελατών είναι ευγενικοί και η ομάδα τους ανταποκρίνεται γρήγορα. Πρόκειται για ένα μοντέρνο και ποιοτικό φαρμακείο. Οι πληρωμές είναι ανώνυμες και ασφαλείς. Είναι μια καλή ιστοσελίδα για αγορά Dianabol! [button title="Visit site" link="https://top-steroids-online.com/?src=ds" target="_blank" align="center" color="#0088ff" font_color="#ffffff" size="3"]\nΤο top-steroids-online.com εγγυάται ταχύτατη παράδοση και κάλυψη για τα προϊόντα σας. Έχουμε πραγματοποιήσει κατά καιρούς διάφορες παραγγελίες και τις παραλάβαμε αρκετά γρήγορα. Η ιστοσελίδα διαθέτει μεγάλη γκάμα Dianabol. Όλα τα προϊόντα είναι σίγουρα αυθεντικά διότι είναι επίσημοι διανομείς για μια σειρά από μεγάλες μάρκες. Από την εμπειρία μου, τα προϊόντα είναι αποτελεσματικά και ποιοτικά. Επιπλέον, εκτιμούμε το ευανάγνωστο στυλ της ιστοσελίδας καθώς και την απλή και γρήγορη πλοήγηση. Στο τμήμα εξυπηρέτησης πελατών είναι ευγενικοί και η ομάδα τους ανταποκρίνεται γρήγορα.


Σαν σήμερα: Αυτοκτονεί ο Τριπολίτης Κ. Καρυωτάκης\nΙσως η σημαντικότερη λογοτεχνική φωνή, που ανέδειξε η γενιά του '20.\nΟ Κώστας Καρυωτάκης, γεννήθηκε στην Τρίπολη στις 30 Οκτωβρίου 1896 και ήταν γιoς του νομομηχανικού Γεωργίου Καρυωτάκη από τη Συκιά Κορινθίας και της Κατήγκως Σκάγιαννη από την Τρίπολη.\nΉταν ο δευτερότοκος της οικογένειας. Είχε μία αδελφή ένα χρόνο μεγαλύτερή του, τη Νίτσα, και έναν αδελφό μικρότερο, το Θάνο, που γεννήθηκε το 1899 και σταδιοδρόμησε ως τραπεζικός υπάλληλος.\nΤο Φεβρουαρίου του 1928 αποσπάστηκε στην Πάτρα και λίγο αργότερα στην Πρέβεζα. Η αλληλογραφία του με συγγενείς του την περίοδο αυτή αναδεικνύει την απόγνωση του Καρυωτάκη για την επαρχιακή ζωή και τη μικρότητα της τοπικής κοινωνίας. Στις 20 Ιουλίου πήγε στο Μονολίθι και αποπειράθηκε επί δέκα ώρες να αυτοκτονήσει, προσπαθώντας μάταια να πνιγεί.


Η ιστορία του χαλίφη Βατέκ , Γουίλιαμ Μπέκφορντ , Γράμματα , 9789603293927\nΑρχή » Θέματα » Λογοτεχνία » Ξένη πεζογραφία » Η ιστορία του χαλίφη Βατέκ\nΣυγγραφείς: Γουίλιαμ Μπέκφορντ\nΟ χαλίφης Βατέκ, εγγονός του Χαρούντ ελ Ρασίντ, γίνεται υπηρέτης του Διαβόλου, παρασυρμένος από την ακόρεστη περιέργειά του και τη μεγαλομανία του. Έπειτα από τη θυσία πενήντα μικρών παιδιών, θα ξεκινήσει από την πρωτεύουσά του, τη Σαμάρα, για την ερειπωμένη πόλη του Ισταχάρ, όπου περιμένει να δει τους θησαυρούς των σουλτάνων που έζησαν πριν από τον Αδάμ. Έπειτα από αμέτρητες περιπέτειες, θα μπει στα υπόγεια δώματα του Διαβόλου-Εβλίς, όπου θ ανακαλύψει τη ματαιότητα του πλούτου και των θαυμάτων που θ αντικρίσει. Εκεί, τον περιμένει η τιμωρία για την περιέργειά του: τα αιώνια βασανιστήρια στην κόλαση.\nΗ τολμηρότητα της φανταστικής λογοτεχνίας έγκειται στο γεγονός ότι έθιξε ορισμένα απαγορευμένα θέματα. Η σημασία της μετάδοσης της γνώσης είναι ένα από αυτά. Θρησκευτικοπολιτική η βάση της, δηλώνεται ως τέτοια από αρχαιοτάτων χρόνων: Η γνώση πρέπει να παραμένει στα χέρια των δημοτικών αρχόντων, οι μόνοι οι οποίοι είναι ταγμένοι «άνωθεν» να τη διαχειρίζονται καταλλήλως, ώστε να διατηρούν το «πλήθος» καθηλωμένο σε συγκεκριμένο νοηματικό επίπεδο. Ο «αναρχικός επαναστάτης», που θα τολμήσει να εισέλθει στον οίκο της Απαγορευμένης Γνώσης και να δώσει τα «άγια τοις κυσί», θα τιμωρηθεί φριχτά. Η περίπτωση του αισχυλικού Προμηθέα είναι κλασική.\nΟ «Βαθέκ» του Γ. Μπέκφορντ απηχεί αυτό ακριβώς το πνεύμα, έστω και υπαινικτικά, αφού στο πρόσωπό του μοιάζει να καταδικάζεται «εις το αιώνιον πυρ» η ύβρις προς τον Δημιουργό. Ο μύθος του, ωστόσο, ενδεικτικός του συντηρητικού πνεύματος της βικτοριανής Αγγλίας, ξεπερνά τις προθέσεις του συγγραφέα, καθώς οι ήρωες, μυθιστορηματικές μεταπλάσεις των προσώπων του οικογενειακού του περιβάλλοντος, προς χάρη του γοητευτικού παραμυθιού του, λειτουργούν «ελεύθερα» και μάλλον ερήμην της περιπέτειας την οποία έχουν κληθεί να φέρουν εις πέρας. Η διεκπεραίωσή της εξάλλου είναι που έχει σημασία, αφού το αποτέλεσμα της γραφής της είναι το ανά χείρας λογοτεχνικό κομψοτέχνημα, από το χρυσοποίκιλτο μανδύα του οποίου, όμως, ο άνθρωπος εμφανίζεται υπόδουλος του εαυτού του. Απ αυτή την άποψη, ο «Βαθέκ» του Γ. Μπέκφορντ είναι μια «φανταστική» προβολή του ίδιου του συγγραφέα, ο οποίος μπορεί να αποφαίνεται «σεμνότυφα», προς το τέλος του έργου, ότι «η μοίρα του ανθρώπου επί της γης είναι η ταπεινοφροσύνη και η άγνοια», αλλά δεν ήταν αυτές που «χάραξαν» τον υπαρξιακό δρόμο ούτε του «καταραμένου» ήρωά του ούτε του ίδιου. Φυσικό, αφού ο πρώτος είναι, όπως ήδη προειπώθηκε, μια «εξωτική» προβολή του δημιουργού του, στο επιφανειακά ανατολίτικο παραμύθι του οποίου ο Βαθέκ είναι ο ένατος χαλίφης της γενιάς των Αββασιδών, γιος του Μοτασέμ και εγγονός του Χαρούν Ελ Ρασίντ. Εχοντας ανεβεί νέος στο θρόνο της Βαγδάτης, ζει μέσα στη χλιδή και την ακολασία. Ακόρεστος και ανικανοποίητος, συνάπτει με τον Εμπλίς, το Διάβολο της ανατολίτικης μυθολογίας, συμφωνία, προκειμένου να «γνωρίσει» και να απολαύσει τους θησαυρούς των εβδομήντα δύο σουλτάνων που κυβέρνησαν πριν από τον Αδάμ και οι οποίοι βρίσκονται στα έγκατα της γης. Η ελληνικής καταγωγής σατανική μητέρα του Κάραθις και η αγαπημένη του Νουρονιχάρ συμπράττουν στο «ανόσιο» έργο. Ο μόνος που θα διασωθεί από τη φοβερή τιμωρία είναι ο μικρός αθώος Γκουλχενρούζ, ενώ ο «βλάσφημος» χαλίφης καταδικάζεται να βασανίζεται αιωνίως στις φλόγες της Κόλασης, περιφερόμενος χωρίς ελπίδα συγχώρεσης στις «απέραντες αίθουσες» της, που «όλες, δίχως όρια, εκτείνονται ώς το άπειρο... βυθισμένες στο ζόφο... στην ίδια απεχθή μεγαλοπρέπεια». Υπάρχει ένας εφιαλτικός χορός από ρεαλιστικά και φανταστικά ανθρωπόμορφα τέρατα που περιφέρονται στην ορχήστρα του έργου, προβολές μιας υποκριτικά καθωσπρεπίστικης κοινωνίας που εθελοτυφλούσε περιχαρακωμένη μέσα στην ψευδαίσθηση ενός ανύπαρκτου ανθρωπισμού.\nΤο Καλό εμφανίζεται με την εντυπωσιακή μορφή του προφήμη Μωάμεθ που κατοικεί στον έβδομο ουρανό, ενώ ανάλογη εμφάνιση πραγματοποιεί και το Κακό, ως Μελαγχολικός Αρχοντας της Κόλασης. Το σκηνικό είναι βέβαια αντλημένο από τις «Χίλιες και Μία Νύχτες», το κλασικό αραβικό έπος, που μεταφράζεται για πρώτη φορά στ αγγλικά την εποχή του συγγραφέα και τον επηρεάζει βαθύτατα. Η διαπραγμάτευση του έργου, ωστόσο, ως γραφή, γίνεται με το τρομώδες γοτθικό πνεύμα. Το αποτέλεσμα είναι ένα περίτεχνο λογοτεχνικό αραβούργημα με σκηνές και εικόνες υποβλητικής ομορφιάς. Ενα «ηδονιστικό», έτσι κι αλλιώς, μουσικό κείμενο, που ελίσσεται συνεχώς, με την επικίνδυνη ευλυγισία μιας δηλητηριώδους κόμπρας, σε ονειρικά τοπία, κάτω από τα μεθυστικής μοσχοβολιάς άνθη των οποίων ελλοχεύει ο απρόσμενος εφιάλτης, είτε με την απατηλή μορφή ενός πανέμορφου ουρί είτε με το γκροτέσκο πρόσωπο ενός τζίνι.\nΟλα τα πρόσωπα, με προεξάρχοντα του Βαθέκ, παρ όλη την «παραμυθένια» μεταχείρισή τους προς χάρη του έργου, διατηρούν τη γήινη, υλική υπόστασή τους -ακόμη και τα φανταστικά. Στο βάθος του κεντρικού ήρωα, όμως, πίσω από το συμβολικό ένδυμα του χαλίφη με το οποίο είναι ενδεδυμένος, εύκολα διακρίνονται τα χαρακτηριστικά του προαναφερθέντος υπαρξιακού ανθρώπου, ο οποίος «κρούει» τις θύρες του ερμητικά περίκλειστου άδυτου της «απαγορευμένης γνώσης», θέτει «αναρχικές» ερωτήσεις και απαιτεί δικαιωματικά απαντήσεις. Στο κατακερματισμένο πρόσωπο του Βαθέκ «προφητεύεται» η έλευση ενός μακρινού μέλλοντος απαλλαγμένου από δεισιδαιμονίες.\nΟ Γουίλιαμ Μπέκφορντ (1760-1844) υπήρξε γιος βουλευτή και της λαίδης Χάμιλτον. Ορφανεύει από πατέρα στα δέκα του χρόνια και βρίσκεται έτσι κληρονόμος μιας τεράστιας περιουσίας από φυτείες ζαχαροκάλαμου στην Τζαμάικα. Μορφώθηκε κατ οίκον, έχοντας μάθει από μικρός ελληνικά, λατινικά, γαλλικά, ιταλικά, ισπανικά, πορτογαλικά, περσικά, αραβικά. Εμφανίζεται στα γράμματα νεότατος. Εγραψε τον «Βαθέκ» σε ηλικία είκοσι ενός ετών μέσα σε τρεις ημέρες, ενώ είχε προηγηθεί η σχέση του με τη Λουίζα Μπέκφορντ, σύζυγο του εξαδέλφου του. Το 1783, για να «επικαλυφθεί» το γεγονός, παντρεύεται τη λαίδη Μάργκαρετ Γκόρντον, έναν χρόνο μετά, όμως, έρχεται στο φως ένα νέο σκάνδαλο: η ερωτική του σχέση με το δεκατριάχρονο εξάδελφό του Γουίλιαμ. Αναγκάζεται να «αυτοεξοριστεί» στην Ευρώπη. Επιστρέφει στην Αγγλία το 1796, όπου και πεθαίνει το 1844, υπερήλιξ, από βαριά γρίπη.\nΕκτός από τις «Χίλιες και μία νύχτες», ο Γ.Μ. επηρεάστηκε από την αρχαία ελληνική μυθολογία, τον Σέξπιρ, το λόρδο Μπάιρον, τον Βολτέρο, ενώ ο «Βαθέκ» του, εν συνεχεία, επηρέασε τη γενιά του και αργότερα τους ρομαντικούς, κυρίως. Ο Μαλαρμέ, ο Σουίνμπουρν, ο Χόθορν τον θαυμάζουν και αναγνωρίζουν τη γοητεία του. Ο «Βαθέκ» έχει βέβαια όλα τα εξωτικά χαρακτηριστικά ενός «μαγικού» ανατολίτικου παραμυθιού, αλλά κάθε άλλο παρά τέτοιο είναι στο βάθος του, καθώς, υπό το πρόσχημά του, συλλαμβάνει «κάτι» από το μυστήριο της ανθρώπινης δημιουργίας. Ετσι κι αλλιώς, όμως, παραμένει ένα ξεχωριστό σπάνιο κόσμημα υπνωτιστικής ωραιότητας. Οι σκηνές της Κόλασης είναι οπωσδήποτε μοναδικές, ενώ τα πρόσωπα του οικογενειακού του περιβάλλοντος, κατάλληλα μεταμφιεσμένα, πρωταγωνιστούν σε αυτό, όπως ήδη προειπώθηκε. Η αυταρχική, υπερσυντηρητική καλβινίστρια μητέρα του είναι η «σατανική» Κάραθις, η αγαπημένη του Λουίζα, η ωραία Νουρονιχάρ και ο μικρός Γουίλιαμ, ο αγαθός Γκουλχενρούζ. Ο Γ. Μπέκφορντ, όμως, μεταπλάθει αυτά τα πρόσωπα των οικείων του σε λογοτεχνικούς ήρωες-σύμβολα, προσδίδοντάς τους μιαν άλλη «μαγική» ζωή, αθάνατη και άφθαρτη. Διότι είχε το «χάρισμα»: Να μεταμορφώνει τον αρχικό, άμορφο πηλό, όπως ο αρχαίος αλχημιστής, σε απρόσβλητο από τη φθορά του χρόνου σπανιότατο πολύτιμο λίθο. Ο «Βαθέκ» του, αυτός ο ανατολίτης Φάουστ, συνεχίζει να λάμπει στην κορυφή της φανταστικής λογοτεχνίας.\nΒΙΒΛΙΟΘΗΚΗ - 09/09/2005


英雄联盟s10竞猜To κάνουμε να συμβεί!\nΚαθοδηγούμε το σήμερα και διαμορφώνουμε την αγορά του αύριο με τις ανατρεπτικές λύσεις που προσφέρουμε.\nΞεκινηστε την αναζήτηση σας με ενα Δελτίο Τεχνικών Δεδομένων (TDS).\nΞεκινήστε την αναζήτησή σας για δελτία δεδομένων ασφαλείας (SDS).\nΑνακαλύψτε πώς θα αγοράζετε βιομηχανικά προϊόντα των τεχνολογιών συγκόλλησης Henkel\nΔεν μπορείτε να βρείτε αυτό που ψάχνετε; Επικοινωνήστε με την ομάδα μας.\nΣτη Henkel, η καινοτόμος σκέψη και το επιχειρηματικό πνεύμα βρίσκονται στο DNA μας. Είμαστε ενθουσιώδεις και παθιασμένοι ειδικοί με βαθιά γνώση της αγοράς και των εφαρμογών. Η απαράμιλλη προϊόντική γκάμα των συγκολλητικών, των στεγανοποιητικών και των λειτουργικών επιστρώσεων που διαθέτουμε έχει σχεδιαστεί για να μεταμορφώνει τις αγορές και τον τρόπο που εργάζεστε. Είμαστε ο παγκόσμιος συνεργάτης σας, έτοιμοι να διαχειριστούμε οποιαδήποτε πρόκληση και να αναπτύξουμε μια έξυπνη και βιώσιμη λύση - μαζί σας. Για το καλύτερο.\nΕξαρτήματα σε μονάδες παραγωγής ενέργειας, όπως τα ακροφύσια για την καύση άνθρακα τα οποία διαδραματίζουν σημαντικό ρόλο στη διαδικασία, χρησιμοποιούνται σε μεγάλο βαθμό. Εκτίθενται σε υπερβολική ζέστη αλλά και φθείρονται εξαιτίας της ροής λεπτής σκόνης άνθρακας.


Trofodotiko: Μουσική συνάντηση Μητροπάνου-Τερζή\nΜουσική συνάντηση Μητροπάνου-Τερζή\nΔύο σπουδαίοι τραγουδιστές, ο Δημήτρης Μητροπάνος και ο Πασχάλης Τερζής, συναντιούνται στο ίδιο CD με τον γενικό τίτλο «Τα τραγούδια μας», που υπογράφει ο Χρήστος Δάντης.\nΜέρος των εσόδων από αυτή τη δισκογραφική δουλειά θα διατεθεί για τους σκοπούς του...\nΣυλλόγου Επανένταξης Εξαρτημένων Ατόμων «Επιστροφή».\nΟ Χρήστος Δάντης δίνει τη δική του μουσική «απάντηση» στη σημερινή κατάσταση της χώρας μας, με συνοδοιπόρους δύο μεγάλα ονόματα του λαϊκού τραγουδιού. Στο νέο του CD συνεργάζεται με τον Δημήτρη Μητροπάνο και τον Πασχάλη Τερζή, ερμηνεύοντας ο καθένας τους από ένα τραγούδι με ξεχωριστό μήνυμα, το κομμάτι του πρώτου έχει τίτλο «Τα αυτοκίνητα» και του δεύτερου «Ελλάς πατρόνα». Πρόκειται για δύο εμπνευσμένα τραγούδια, που όσοι τα έχουν ακούσει υποστηρίζουν πως στοχεύουν κατευθείαν στην καρδιά του σημερινού Έλληνα και θα γίνουν κλασικά.\n«Ο Μητροπάνος και ο Τερζής με μεγάλη χαρά συνεργάστηκαν σε αυτό τον δίσκο όχι μόνο γιατί ερμηνεύουν δύο πολύ όμορφα τραγούδια, αλλά και γιατί ο σκοπός τους είναι φιλανθρωπικός», δήλωσε στην εφημερίδα «Espresso» στενός συνεργάτης του συνθέτη.\nΤο CD περιλαμβάνει οκτώ τραγούδια που τους στίχους του έχει γράψει ο γνωστός δικηγόρος Βασίλης Καπερνάρος (ο Δάντης συνεργάστηκε με τον Καπερνάρο και το 2001 στο CD «Δωμάτιο», γράφοντας το τραγούδι «Χειμώνας» που ερμήνευσαν με τον Νότη Σφακιανάκη).\nΜε «Tα τραγούδια μας» ο Χρήστος Δάντης κάνει στροφή στην καριέρα του αφού καταπιάνεται με κοινωνικά θέματα, και όχι με τον έρωτα. «Είκοσι χρόνια μιλούσα για τον έρωτα, τώρα ήρθε η στιγμή να μιλήσουμε και για κάτι άλλο. Τα νέα τραγούδια μου αναφέρονται στον Ελληνα πολίτη που η ζωή του τα τελευταία χρόνια δεν πάει καλά», δηλώνει ο ίδιος για τη νέα του δουλειά.\nΜε άλλα λόγια, τα θέματα όλων των τραγουδιών αναφέρονται στην κοινωνική κατάσταση στην Ελλάδα, μέσα από δυνατές και πολύ ωραίες μελωδίες και με ένα καυστικό στίχο που προβληματίζει. Τα υπόλοιπα έξι τραγούδια του CD ερμηνεύει ο Χρήστος Δάντης.


Παρασκευή, 30 Ιουνίου 2017 08:41\nΔΙΑΚΗΡΥΞΗΣ ΔΗΜΟΠΡΑΣΙΑΣ ΕΡΓΟΥ "«Αποκατάσταση οδών Τ.Κ. Κάτω Μερόπης, Ιεράς Μονής Αγίου Ιωάννη – εντός οικισμού »\n1. Ο Δήμος Πωγωνίου, διακηρύσσει τη με συνοπτική δημοπρασία επιλογή αναδόχου για\nτην ανάθεση του έργου: «Αποκατάσταση οδών Τ.Κ. Κάτω Μερόπης, Ιεράς Μονής\nΑγίου Ιωάννη – εντός οικισμού », με προϋπολογισμό 15.000,00 ΕΥΡΩ (με Φ.Π.Α.).\n2. Ο προϋπολογισμός των δημοπρατούμενων εργασιών του έργου, με βάση τη μελέτη με\nαριθμό θεώρησης 09/2017 από το Τμήμα Τεχνικών Υπηρεσιών του Δήμου Πωγωνίου,\nανέρχεται στο ποσό των 12.096,77 ΕΥΡΩ χωρίς Φ.Π.Α. (Δαπάνη Εργασιών, ΓΕ&ΟΕ,\n3. Οι ενδιαφερόμενοι μπορούν να λάβουν γνώση των συμβατικών τευχών από την\nιστοσελίδα του Δήμου Πωγωνίου στην διαδικτυακή διεύθυνση «www.pogoni.gr» και να\nτα παραλάβουν ή μέσω των Ελληνικών Ταχυδρομείων ή μέσω ιδιωτικών εταιρειών\nμεταφοράς αλληλογραφίας ή από τα γραφεία της αναθέτουσας αρχής κατά τις εργάσιμες\nΩς καταληκτική ημερομηνία παραλαβής των τευχών και του εντύπου οικονομικής\nπροσφοράς έχει οριστεί η 11/07/ 2017, ημέρα Τρίτη και ώρα 13:00 π.μ.\n4. Ο διαγωνισμός θα διεξαχθεί με συνοπτική Δημοπρασία, στις 14/07/ 2017, ημέρα\nΠαρασκευή και ώρα 10:00 π.μ. στo κτίριο του Δημαρχείου Πωγωνίου στο Καλπάκι (Ταχ.\nΔ/νση, Τ.Κ. 44004, Καλπάκι) σύμφωνα με τον Νόμο 4412/2016 «Δημόσιες συμβάσεις\n2014/25/ΕΕ». Το κριτήριο ανάθεσης της σύμβασης είναι η πλέον συμφέρουσα από\nοικονομική άποψη προσφορά μόνο βάσει τιμής (χαμηλότερη τιμή) και το σύστημα\nυποβολής προσφορών είναι με επιμέρους ποσοστά έκπτωσης του άρθρου 95 παρ.2α. του\nΤετάρτη, 24 Μαϊος 2017 10:21\nΔΙΑΚΗΡΥΞΗ ΔΗΜΟΠΡΑΣΙΑΣ ΓΙΑ ΤΗ ΔΙΑΘΕΣΗ ΔΑΣΙΚΩΝ ΠΡΟΙΟΝΤΩΝ ΤΩΝ ΣΥΣΤΑΔΩΝ 5β & ΤΜΗΜΑ 8 ΔΗΜΟΤΙΚΟΥ ΔΑΣΟΥΣ ΒΑΣΙΛΙΚΟΥ ΚΑΙ 1α ΔΗΜΟΤΙΚΟΥ ΔΑΣΟΥΣ ΑΡΓΥΡΟΧΩΡΙΟΥ.\nΔευτέρα, 22 Μαϊος 2017 06:35\nΔΙΑΚΗΡΥΞΗ ΔΗΜΟΠΡΑΣΙΑΣ ΓΙΑ ΤΗΝ ΕΚΜΙΣΘΩΣΗ ΔΗΜΟΤΙΚΟΥ ΚΑΤΑΣΤΗΜΑΤΟΣ ΣΤΗΝ\nδημοπρασία πλειοδοτική, φανερή και προφορική για την εκμίσθωση του δημοτικού ακινήτου εντός οικισμού Τ.Κ. Καστάνιανης το οποίο περιμετρικά συνορεύει με επαρχιακή οδός, με ιδιοκτησία Κώστα Λέττα, με ιδιοκτησία Μαρίας Μπακάλου και με ιδιοκτησία Μπαγκείου Οικοτροφείου.\nΗ δημοπρασία θα διεξαχθεί την 1η Ιουνίου 2017 ημέρα Πέμπτη και ώρα 9.00π.μ., στο Δημαρχείο Πωγωνίου με έδρα το Καλπάκι.\nΠαρασκευή, 10 Μαρτίου 2017 11:27\nΔΙΑΚΗΡΥΞΗ ΔΗΜΟΠΡΑΣΙΑΣ ΓΙΑ ΤΗΝ ΕΚΜΙΣΘΩΣΗ ΠΟΤΙΣΤΙΚΟΥ ΑΓΡΟΥ ΣΤΗΝ Τ.Κ. ΒΡΟΝΤΙΣΜΕΝΗΣ\nΠέμπτη, 12 Ιανουαρίου 2017 09:33\nΠΕΡΙΛΗΨΗ ΕΠΑΝΑΛΗΠΤΙΚΗΣ ΔΙΑΚΗΡΥΞΗΣ ΕΚΜΙΣΘΩΣΗΣ ΑΚΙΝΗΤΟΥ ΣΤΗΜ Τ.Κ. ΙΕΡΟΜΝΗΜΗΣ\nΠροκηρύσσει επαναληπτική δημοπρασία για την εκμίσθωση δημοτικού καταστήματος Ξενώνας-Καφεπαντοπωλείο στην Τ.Κ. Ιερομνήμης.\nΗ δημοπρασία θα διεξαχθεί την 17/01/2017, ώρα 10:00 π.μ. στο Δημαρχείο του Δήμου Πωγωνίου στο Καλπάκι.\nΕλάχιστο όριο πρώτης προσφοράς (κατώτερο μηνιαίο μίσθωμα) ορίζεται το ποσό των ενενήντα πέντε ευρώ (95€).Μαζί με τη συμμετοχή τους οι ενδιαφερόμενοι πρέπει να καταθέσουν και εγγύηση συμμετοχής που ανέρχεται στο ποσό των εκατόν δεκατέσσερα ευρώ (114€).(Δεκτή η εγγυητική της δημοπρασίας στις 11/01/2017 που ήταν άγονη λόγω καιρικών συνθηκών).\nΠληροφορίες για την δημοπρασία παρέχονται από το Δημαρχείο Πωγωνίου με έδρα Καλπάκι εργάσιμες ημέρες και ώρες- υπεύθυνη υπάλληλος κ. Γραμμόζη Αναστασία τηλ.2653360105.\nΤρίτη, 19 Ιουλίου 2016 11:20\nΔιακήρυξη δημοπρασίας για την εκμίσθωση δημοτικού καταστήματος στην Τ.Κ. Καστάνιανης\nΠροκηρύσσει δημοπρασία για την εκμίσθωση δημοτικού καταστήματος Καφέπαντοπωλείο κλπ-Ξενώνας στην Τ.Κ. Καστάνιανης.\nΗ δημοπρασία θα διεξαχθεί την 1/08/2016, ώρα 9:00 π.μ. στο Δημαρχείο του Δήμου Πωγωνίου στο Καλπάκι.\nΕλάχιστο όριο πρώτης προσφοράς (κατώτερο μηνιαίο μίσθωμα), ορίζεται το ποσό των ογδόντα ευρώ (80€).Μαζί με τη συμμετοχή τους οι ενδιαφερόμενοι πρέπει να καταθέσουν και εγγύηση συμμετοχής που ανέρχεται στο ποσό των ενενήντα έξι ευρώ (96€).\nΔευτέρα, 27 Ιουνίου 2016 08:38\nΔΙΑΚΗΡΥΞΗ ΔΗΜΟΠΡΑΣΙΩΝ ΓΙΑ ΤΗΝ ΕΚΜΙΣΘΩΣΗ ΔΗΜΟΤΙΚΩΝ ΕΚΤΑΣΕΩΝ(ΓΙΑ ΧΡΗΣΗ ΚΙΝΗΤΗΣ ΤΗΛΕΦΩΝΙΑΣ) ΔΗΜΟΥ ΠΩΓΩΝΙΟΥ\nΟ Δήμος Πωγωνίου προκηρύσσει δημοπρασίες πλειοδοτικές, φανερές και προφορικές για την εκμίσθωση δημοτικών ακινήτων (για χρήση κινητής τηλεφωνίας). Οι δημοπρασίες θα πραγματοποιηθούν την Τρίτη 5 Ιουλίου στο Δημαρχείο Καλπακίου. Περισσότερες πληροφορίες στο συνημμένο αρχείο.\nΔευτέρα, 16 Μαϊος 2016 06:59\nΠΕΡΙΛΗΨΗ ΔΙΑΚΗΡΥΞΗΣ ΓΙΑ ΤΗΝ ΠΡΟΜΗΘΕΙΑ ΗΛΕΚΤΡΟΛΟΓΙΚΟΥ ΥΛΙΚΟΥ ΓΙΑ ΤΗΝ ΣΥΝΤΗΡΗΣΗ ΔΙΚΤΥΩΝ – ΗΛΕΚΤΡΟΛΟΓΙΚΩΝ ΕΓΚΑΤΑΣΤΑΣΕΩΝ\nΠΕΡΙΛΗΨΗ ΔΙΑΚΗΡΥΞΗΣ ΠΡΟΧΕΙΡΟΥ ΔΙΑΓΩΝΙΣΜΟΥ ΓΙΑ ΤΗΝ ΠΡΟΜΗΘΕΙΑ ΜΕ ΤΙΤΛΟ:


Άμα θες να φύγεις, φύγε...\nΗ έξοδος του Ηνωμένου Βασιλείου από την Ευρωπαϊκή Ένωση, ευρέως γνωστή με τη συντομογραφία Brexit (British exit, δηλαδή βρετανική έξοδος) είναι πλέον μία μεγάλη εθνική περιπέτεια για το λαό της πάλαι ποτέ κραταιάς αυτοκρατορίας. Κι εμείς φλερτάραμε με το αντίστοιχο Grexit, αλλά ευτυχώς ο κίνδυνος πέρασε... σύρριζα (με δύο ρω) από τα κεφάλια μας.\nVery closely, που θα ’λεγαν οι Άγγλοι.\nΗ ιστορία ξεκίνησε όταν το Ηνωμένο Βασίλειο προσχώρησε στην τότε ΕΟΚ (Ευρωπαϊκή Οικονομική Κοινότητα), την 1η Ιανουαρίου του 1973. Επρόκειτο για μία κίνηση της τότε συντηρητικής κυβέρνησης του Έντουαρντ Χιθ.\nΠολύ νωρίς κόμματα, κοινωνικές ομάδες, οικονομολόγοι, αρθρογράφοι κ.ά. στα νησιά άρχισαν να αναρωτιούνται «τι δουλειά έχουμε εμείς εκεί;» με μια σειρά σοβαρών αλλά και αστείων επιχειρημάτων.\nΠολύ γρήγορα έγινε και το πρώτο δημοψήφισμα -μόλις το 1975- και η επιλογή της παραμονής συγκέντρωσε το 67% των ψήφων. Έπειτα από 41 χρόνια, το 2016 πια, η εικόνα στο δεύτερο δημοψήφισμα που έγινε ήταν δραματικά διαφορετική.\nΈστω και οριακά, οι Βρετανοί ψήφισαν υπέρ της εξόδου με 52% και άφησαν το «πώς» στην απόφαση του κοινοβουλίου.\nΟι Άγγλοι το πόθησαν το Brexit, το αγάπησαν, το μίσησαν και το βαρέθηκαν.\nΤο «πώς» θα φύγουν από τις Βρυξέλλες βρέθηκε στα χέρια μιας μάλλον πεισματάρας πρωθυπουργού, η οποία αποδείχθηκε, σύμφωνα με μεγάλη μερίδα του Τύπου στη χώρα της, «ανυπόφορη και ανθεκτική».\nΜοιραίο πρόσωπο φαντάζει λοιπόν η Τερέζα Μέι. Δεν έπεισε, δεν μπόρεσε, δεν «το είχε». Εκλιπαρούσε για υπερψήφιση της συμφωνίας που έκανε με την Ε.Ε. για το Brexit και υπέστη τη χειρότερη ήττα βρετανικής κυβέρνησης στην ιστορία της χώρας αυτής.\nΤο πήρε το μήνυμα;\n«Είναι φανερό ότι το κοινοβούλιο καταψηφίζει τη συμφωνία, όμως δεν είναι καθόλου σαφές τι ακριβώς αυτό σημαίνει», δήλωσε, αλλά δεν έπεισε.\nΟι διαθέσεις της άλλης πλευράς προκύπτουν από τις αλλεπάλληλες και σκληρές δηλώσεις κορυφαίων αξιωματούχων της Ε.Ε., που επισήμαναν ότι «ο κίνδυνος μιας ανώμαλης εξόδου του Ηνωμένου Βασιλείου από την Ευρωπαϊκή Ένωση αυξήθηκε», για να προσθέσουν ότι «θα συνεχίσουμε το έργο μας για την αντιμετώπιση έκτακτων περιστατικών, προκειμένου να διασφαλίσουμε ότι η Ε.Ε. είναι πλήρως προετοιμασμένη».\nΟ αρθρογράφος Jonathan Freedland του «Guardian» συνόψισε το κλίμα που επικρατεί στη χώρα με μια πρόταση: «The prime minister’s catalogue of errors led us to this point. Now we face paralysis and humiliation» (Ο κατάλογος των λαθών της πρωθυπουργού μάς έφεραν ως εδώ. Τώρα βρισκόμαστε μπροστά στην παράλυση και την ταπείνωση)!\nΚαι πώς βαστιέται τέτοιος εξευτελισμός;\nΈνας φίλος, βαθύτερος γνώστης του «εσωτερικού μονολόγου» των Άγγλων, μου έθεσε στη μορφή αδυσώπητων ερωτημάτων τα εξής θέματα:\n- Εύκολο είναι να αποδεχθεί ο Άγγλος ότι δεν θα έρθει ξανά η εποχή του Rule Britannia;\n- Εύκολο του είναι να αποδεχθεί ότι η Ευρώπη τους έδωσε τουλάχιστον -αν όχι περισσότερα- τόσα όσα τους πήρε και ότι φεύγοντας χωρίς συμφωνία αυτοί θα χάσουν πολύ περισσότερα απ’ ό,τι η ίδια η Ε.Ε.;\n- Μπορεί να δει τη μεγάλη εικόνα που «λέει» ότι Αμερικανοί που ενθάρρυναν τους οπαδούς του Brexit για να αποδυναμώσουν την Ε.Ε., πιθανότατα θα τους πουλήσουν σε πρώτη ευκαιρία, για να τους κάνουν δορυφόρο τους;\n- Οι καλπάζουσες αγορές (Κίνα, Ινδία και κάποιες τέως αποικίες), που έχουν γιγαντωθεί και τους έχουν «γραμμένους», μήπως στέλνουν μήνυμα ότι η μόνη λύση είναι η παραμονή;\nΟύτως η άλλως ΗΠΑ και Βρετανία παίζουν ο καθένας με τον τρόπο του το παιχνίδι του μοναχικού τρελού του χωριού. ΗΠΑ - Βρετανία: Δύο κυβερνήσεις σε παράλυση Η διάθεση Αμερικανών και Βρετανών να απομονωθούν από τον υπόλοιπο κόσμο, με το πολυσυζητημένο «τείχος» στα σύνορα ο Τραμπ, με το Brexit η Μέι.\nΗ 29η Μαρτίου, που σφραγίζει την επίσημη αποχώρηση της Βρετανίας από την Ε.Ε., πλησιάζει επικίνδυνα, με τη χώρα αυτή να βυθίζεται διαρκώς στο τέλμα μια πρωτόγνωρης κρίσης για τα μεταπολεμικά της δεδομένα.\nΗ Μέι υποσχέθηκε να εργαστεί με ηγετικά στελέχη της αντιπολίτευσης, για να βρει έναν συμβιβασμό, που θα αποτρέψει το ενδεχόμενο ενός άτακτου Brexit ή τη διεξαγωγή ενός δεύτερου δημοψηφίσματος.\nΠάντα υπάρχει βέβαια και η «λύση» ενός επίκαιρου εγχώριου ανεκδότου, που ακούγεται στα δημοσιογραφικά με αφορμή τις μεταπηδήσεις βουλευτών και άλλων στελεχών από κόμμα σε κόμμα: Να δώσουμε δανεικό τον πρωθυπουργό μας για δυο μήνες, για να μετατρέψει το Όχι σε Ναι!\n*Δημοσιεύθηκε στη "ΜτΚ" στις 20 Ιανουαρίου 2019


1. Κατανομή επιχορήγησης για την κάλυψη των λειτουργικών δαπανών των σχολικών μονάδων (Δ΄ Κατανομή 2019). Εισηγητής ο Πρόεδρος της Δημοτικής Επιτροπής Παιδείας\n2. Κατανομή επιχορήγησης για την κάλυψη των λειτουργικών δαπανών των σχολικών μονάδων (Συμπληρωματική Κατανομή 2019 – Κάλυψη δαπανών θέρμανσης). Εισηγητής ο Πρόεδρος της Δημοτικής Επιτροπής Παιδείας\n3. Περί έγκρισης του πρακτικού κλήρωσης για την επιλογή δύο Δημοτικών Συμβούλων μετά των αναπληρωτών τους που θα συμμετέχουν στην επιτροπή διενέργειας, κατά το έτος 2020, διαγωνισμών δια την εκποίηση, εκμίσθωση, αγορά ή μίσθωση πραγμάτων από το Δήμο (άρθρα 1 και 3 του Π.Δ. 270/1981) και εξουσιοδότηση του κου Δημάρχου για τη συγκρότηση της επιτροπής με απόφασή του. Εισηγητής ο Αντιδήμαρχος Διοικητικών & Οικονομικών Υπηρεσιών κος Σκαλτσιώτης Γεώργιος\n4. Περί παραχώρησης τμήματος του ισογείου χώρου του Κοινοτικού Καταστήματος Μεσαγρού για τη στέγαση και επαναλειτουργία του Αστυνομικού Σταθμού Μεσαγρού (Σχετ. η υπ’ αριθμ. 12/2019 απόφαση του Συμβουλίου Κοινότητας Μεσαγρού). Εισηγητής ο Πρόεδρος της Κοινότητας Μεσαγρού κ. Λεούσης Εμμανουήλ\n5. Περί έγκρισης συμμετοχής του Δήμου Αίγινας στην Πρόσκληση του Ε.Π. «Αττική» με Κωδικό Πρόσκλησης ΑΤΤ104 και τίτλο: «Τεχνική Βοήθεια Υποστήριξης ΟΤΑ Α’ Βαθμού για την Επικαιροποίηση Τοπικών Σχεδίων Διαχείρισης Στερεών Αποβλήτων». Εισηγητής ο κ. Δήμαρχος\n6. Αποδοχή επιχορήγησης ποσού 150.000,00 ευρώ από το Πρόγραμμα «ΦΙΛΟΔΗΜΟΣ ΙΙ» στον Άξονα Προτεραιότητας «Η τοπική ανάπτυξη και η προστασία περιβάλλοντος» με τίτλο: «Προμήθεια απορριμματοφόρων και λοιπών οχημάτων αποκομιδής και μεταφοράς απορριμμάτων και ανακυκλώσιμων υλικών». Εισηγητής ο Αντιδήμαρχος Διοικητικών & Οικονομικών Υπηρεσιών κος Σκαλτσιώτης Γεώργιος\n7. Συγκρότηση επιτροπής κοιμητηρίων Δήμου Αίγινας. Εισηγητής ο κ. Δήμαρχος\n8. Περί αντικατάστασης της κ. Στάμου Χαρίκλειας από αναπληρωματικό μέλος του Δ.Σ. του Ν.Π.Δ.Δ. με την επωνυμία “Δημοτικός Αθλητικός Οργανισμός Δήμου Αίγινας”. Εισηγητής ο Πρόεδρος του Δ.Α.Ο.Α. κος Γκαρής Μάριος\n9. Περί αντικατάστασης του Δημοτικού Υπαλλήλου κ. Γλαντζή Ευτύχιου από τακτικό μέλος επιτροπής του Δήμου (Σχετ. η υπ’ αριθμ. 12/2020 απόφαση του Δημοτικού Συμβουλίου). Εισηγητής ο Αντιδήμαρχος Διοικητικών & Οικονομικών Υπηρεσιών κος Σκαλτσιώτης Γεώργιος\n10. Περί καθορισμού κωδικών του προϋπολογισμού του Δήμου οικονομικού έτους 2020 δεκτικών έκδοσης χρηματικών ενταλμάτων προπληρωμής. Εισηγητής ο Αντιδήμαρχος Διοικητικών & Οικονομικών Υπηρεσιών κος Σκαλτσιώτης Γεώργιος\n11. Περί έγκρισης της έκθεσης εκτέλεσης προϋπολογισμού του Δήμου Δ’ Τριμήνου έτους 2019. Εισηγητής ο Αντιδήμαρχος Διοικητικών & Οικονομικών Υπηρεσιών κ. Σκαλτσιώτης Γεώργιος\nΈγκριση υπερωριακής απασχόλησης υπαλλήλων 2020 →


Έξτρα φόροι για μισθωτούς και συνταξιούχους. Χαράτσι έως και 176 ευρώ!\nΕΙΔΗΣΕΙΣ 14/02/2017 - 12:49 | Author: Newsroom\n1. Μισθωτοί – συνταξιούχοι:\nΙσχύει νέα κλίμακα φόρου με συντελεστές 22% μέχρι τις 20.000 ευρώ, 29% για ποσά από 20.001 έως 30.000 ευρώ, 37% για ποσά από 30.001 έως 40.000 ευρώ και 45% για πάνω από 40.001 ευρώ.\nΕπιπλέον προβλέπεται έκπτωση φόρου η οποία όμως είναι μειωμένη στα επίπεδα των 1.900-2.000 ευρώ για όσους έχουν έως και 2 προστατευόμενα τέκνα και παραμένει στις 2.100 ευρώ μόνο για όσους έχουν 3 ή περισσότερα τέκνα.\n2. Εμποροι, βιοτέχνες, ελεύθεροι επαγγελματίες με ατομικές επιχειρήσεις:\nΜε τη νέα κλίμακα ο συντελεστής φόρου μειώνεται από 26% σε 22% για ετήσια εισοδήματα μέχρι 20.000 ευρώ.


1 35923 μήνες πριν\nΓια αρκετές εβδομάδες, υπήρξαν φήμες στο δίκτυο για τη συνεργασία μεταξύ της Xiaomi (Aqara) και της Apple. Και οι δύο εταιρείες έχουν καταλήξει σε συμφωνία και η Xiaomi θα τεθεί σε πώληση πύλη (κεντρική) ένα έξυπνο σπίτι που θα είναι συμβατό με το HomeKit από την Apple. Αυτό είναι μεγάλη είδηση, μέχρι στιγμής οι αισθητήρες που υποστηρίζουν το οικοσύστημα της Apple ήταν ακριβοί, + -200 PLN. Ο Κινέζος γίγαντας έχει στην προσφορά του ένα προϊόν για περίπου το 1 / 4 αυτού του ποσού, δηλαδή το 50, η διαφορά είναι σημαντική. Σήμερα είναι μια μεγάλη μέρα, η μονάδα ελέγχου μπορεί να παραγγελθεί.\nΑπό τώρα και στο εξής, όλα τα αξεσουάρ της Aqara θα έχουν υποστήριξη για το iOS, την Apple home app και την πιθανή υποστήριξη με τον βοηθό φωνής Siri. Η νέα πύλη υποστηρίζει συσκευές 32, όπως και ο προηγούμενος έχει μια ενσωματωμένη λυχνία LED γύρω.\nΠιθανότατα, η κεντρική μονάδα θα συνδεθεί επίσης με παλιές συσκευές που επικοινωνούν μέσω Zigbee από την Xiaomi, και όχι μόνο με τη νέα Aqara. Δεν πρόκειται για συγκεκριμένες πληροφορίες, αλλά είναι σημαντικό για άτομα που έχουν ήδη πολλές συσκευές. Θέλετε να αγοράσετε αισθητήρες; Έλεγχος την προσφορά του καταστήματος Gearbest κάτω από το σλόγκαν Άκαρα. Αν είστε κυνηγός προώθησης, αναζητήστε τον ίδιο κωδικό πρόσβασης Προσφορές.\nΟ νέος κεντρικός σταθμός της Aqara που υποστηρίζει το HomeKit έχει χρεωθεί στο 299 γιουάν, $ 43. Τώρα αυτό που είναι σημαντικότερο, η νέα μονάδα ελέγχου μπορεί ήδη να παραγγελθεί στο Aliexpress! Σύνδεση με το προϊόν.\nμήλο, Homekit, Xiaomi Smart Home